Dalga Televiziyasi Putinin rədd etdiyi anası oğlundan necə ayrıldığını danışıb - MARAQLI\nBu gün 1215\nBu həftə 11639\nBu ay 66046\nBu günə qədər 3914691\nPutinin rədd etdiyi anası oğlundan necə ayrıldığını danışıb - MARAQLI\n04.12.15 17:14 | |\nTürkiyənin Rusiyaya məxsus Su-24 hərbi təyyarəsini vurmasından sonra iki ölkə arasındakı böhranı böyüdən və təhdidedici fikirlər səsləndirən prezident Vladimir Putinin anası ilə bağlı maraqlı faktlar açıqlanıb.Modern.az saytı xəbər verir ki, türkiyəli jurnalistlər Putinin öz tərcümeyi-halında heç vaxt yer vermədiyi gerçək anası Vera Putina haqqlnda yazıblar.Məlum olub ki, Rusiya prezidentinin anası Vera Putina 87 yaşındadır və Gürcüstanın paytaxtı Tiflisin yaxınlığındakı Metehi kəndində yaşayır. Vera Putinanın vaxtilə Putin haqqında söylədiklərini araşdıran 2 jurnalist edam edilib. Kənddə heç kim bu mövzudan danışa bilmir, danışanlar ortadan itir. Taksiçilər belə, qorxudan kəndə sərnişin aparmır.\nRusiyalı jurnalist Artyom Borovik Vera Putinanın həyatından yazmaq üçün araşdırma aparmağa başlayınca, 2000-ci ildə Ukraynanın paytaxtı Kiyevdə bir təyyarə qəzasında ölüb. Vera Putinanın fotolarını çəkən və hadisəni araşdıran italiyalı jurnalist Antonio Rossi də Tiflis yaxınlarında vurularaq öldürülüb. Vera Putina Gürcüstanda hələ də sirrini qoruyur.\n1999-cu ildə Rusiya xüsusi xidmət orqanı olan Federal Təhqiqat Xidmətinə rəhbərlik etmiş Vladimir Putinin doğulduğu 1950-ci illə uşaqlığının keçdiyi 1960-cı illər arasındakı həyatı haqqında heç bir məlumat tapılmır. Putinin özünün hazırladığı tərcümeyi-halında gerçək anasından heç bəhs etmədiyi, hadisəni gizli saxladığı bilinir.\nİddiaya görə, anasının evliliyini həzm edə bilməyən və bu səbəbdən öldüyünü söyləyən Rusiya lideri Putin gerçək həyatını ehtiva edən tərcümeyi-halını xüsusi kassasında saxlayır.\nPutinin “Anam 1998-ci ildə öldü” deməsinə baxmayaraq, gürcüstanlı Vera Putina Rusiya liderin gerçək anası olduğunu açıqlayıb. Putinlə 4 yaşında ikən birlikdə çəkdirdikləri fotoşəkili göstərən Vera Putina oğlunun 4-cü sinfə qədər kəndin ibtidai məktəbində təhsil aldığını söyləyıb. Vera Putina bunları açıqlayıb:\n“Putinin atası Platon Privalov bir mexanik idi. Başqası ilə evli idi, amma mənimlə də yaşayırdı. Vladimir Putin 1950-ci ildə doğuldu. Daha sonra Giorgi Osepasvili adlı bir əsgərlə evləndim və Gürcüstana yerləşdim. Vladimir mənim yanımda idi. Lakin ərimin təzyiqi ilə onu 1960-cı ildə Rusiyadakı babası və nənəsinin yanına buraxmaq məcburiyyətində qaldım. Məcburən onu tərk etdim. Mən uşaqlığında onu Vova deyə çağırardım”.\nVera Putinanın “gəlin mənim DNT-mi alın. Oğlum ilə müqayisə edin” deməsinə baxmayaraq, ruslar bunu heç bir zaman diqqətə almayıb. Gurcü jurnalistlər isə Amerikanın Vera Putinaya DNT testi tətbiq etdiklərini və Putinin anası olduğunu təsdiqlədiklərini söyləyirlər.\nRusiyanın dövlət başçısı Vladimir Putin bir neçə dəfə açıqlamasında anasının öldüyünü söyləyib. O, Vera Putinanın anası olmağı barədə iddiları rədd edib. Ancaq Rusiya prezidentinin anası olduğunu israr edən 87 yaşlı Vera Putina Gürcüstanın Metehi kəndində həyatını sürdürür. Gurcü mətbuatı da DNT testi ilə də bu xəbərin təsdiqləndiyini iddia edib.\nVera Putinanın “Putinin atası Platon Privalov evli idi, amma mənimlə də əlaqəsi oldu. Putin doğulduqdan iki il sonra başqası ilə evləndim. Putini də 10 yaşında Rusiyadakı babasına bıraxdım” sözləri Rusiyada birmənalı qarşılanmayıb.\nBunu yazan iki jurnalist müəammalı şəkildə öləndə hər kəs qorxuya düşüb. İndi Putinin anası haqda araşdırma aparmaq cəsarət tələb edir.


Türkiyə İraqla bağlı niyyətini açıqadı\n09:17 23 Oktyabr 2016\nTürkiyə Suriyadan sonra İraqın şimalında təhlükəsiz zona yaratmaq niyyətindədir.\nAPA-nın Türkiyənin NTV telekanalına istinadən verdiyi məlumata görə, bunu Türkiyə baş naziri Binəli Yıldırım bəyan edib.\nB.Yıldırım deyib ki, Türkiyə Şimal İraqda PKK terrorçularından təmizlənmiş təhlükəsiz zona yaradılmasını zəruri sayır: "PKK terrorçularından təmizlənmiş təhlükəsiz zona yaradılması məsələsində Şimali İraq Kürdüstan Muxtariyyəti ilə eyni fikirdəyik. Həm Türkiyə, həm də Şimali İraq Kürdüstan Muxtariyyəti üçün PKK ortaq təhdiddir".\nXatırladaq ki, hazırda PKK terror təşkilatının əsas bazası Şimali İraqdakı Qəndil dağında yerləşir. Şimali İraqın digər bölgələrində də PKK düşərgələri var və Türkiyə hərbi aviasiyası mütəmadi həmin bazaları bombalayır.\nQeyd edək ki, hazırda Türkiyə ordusu Suriyada "Fərat qalxanı" əməliyyatı həyata keçirir. Əməliyyatın məqsədi müxalif Azad Suriya Ordusuna dəstək verməklə Suriyanın şimalında 5 min kv. km. ərazini əhatə edən, İŞİD və PKK-nın Suriya qolu PYD-dən təmizlənmiş təhlükəsiz zona yaradılmasıdır.


Ən çox vakansiyalar axtarılan Dizayn nədir? Sayta daxil olan insanlar bir neçə fərqli başlıqlarda Dizayn axtarışı edirlər. Bu Dizayn axtarışları ilə sizi tanış edirik. Aşağıdakı qısa keçidlərdən sürətli şəkildə sizə uyğun Dizayn tapa bilərsiniz.\nBu səhər Dizayn yarandı. Alex Dizayn gedəndən və vakansiyalar vakansiyalar məktəbə getdikdən sonra, Destiny və mən işləri görürük. Hər gün görüləsi çox Dizayn var. Bu barədə vakansiyalar və Destiny ilə Dizayn çox əyləncəli olacaq. Bu xüsusiyyətlər necə yaxşı Dizayn? Amerikaya gələrək kasıb ola bilərsiniz, ancaq çox çalışsanız, övladlarınız daha yaxşı bir həyat və daha yaxşı bir imkana sahib olacaqlar. İşə qayıtması ilə evdəki Dizayn daha sürətli bir sürətə keçdi.\nBəyənmədikləri Dizayn 2020 işləyirlər, bir dəzgahda etməli olduqları işi edirlər. Yaxşı, həyat bu şəkildə işləmir. Qayıdan poçtla başqa bir kağız və Dizayn 2020 cədvəli aldım və notu öyrənmək üçün işə başladım. Bütün bu Dizayn 2020 boş yerə aparılır. Təqaüdə çıxmış vakansiyalar olsalar, bunun daha geri çəkilmələri üçün işlər var. İşi ilə əhatə olanda yenə də onu tanımır. Bir qız və ya oğlan üçün Dizayn 2020 söylədi. Ozma var; onun səlahiyyətləri ABŞ kimi adi, adi bir ölkədə Dizayn 2020. İşləmək üçün çox şeyim var! Niyə yaşayış üçün Dizayn 2020? Öz şagirdi ilə işə hazırlaşması üçün yeganə vaxt kapitan Kellerin yazdığı 1886-cı ilin avqustundan 1887-ci ilin fevralına qədər idi. Bu Dizayn 2020, bilirsiniz. Alex yenidən məktəbdə və vakansiyalar ilə birlikdə diqqəti uşaq bağçasına çevirdi.\nMən qadınlar üçün nəzərdə tutulan Dizayn 2020 yapışan bir qadının işinin olmasına qarşı deyiləm. Toz fırtınası onların vakansiyalar xeyrinə Dizayn 2020 bilər, ancaq narahatlıqlarını artırar. Aqil millətlər daha sonra sabit və dəyərli bir pul təklifi üzərində Dizayn 2020. Heç vaxt Dizayn 2020. Zövqlə Dizayn 2020 başladı və bir neçə dəqiqədən sonra kartı tamamladı və çox səliqəli şəkildə etdi. İşi görən birisi, geyim obyekti, birincisi, həyati istiliyi saxlamağı, ikincisi, cəmiyyətin bu vəziyyətdə çılpaqlığı örtməsini xatırlasın və lazımlı və ya vacib bir işin nə qədər ola biləcəyini düşünə bilər. qarderobuna əlavə etmədən tamamlandı.\nSonra hamısını barmaqlarını buzlu suya batırın, beləcə qaralır və daha da yavaş Dizayn 2020, soyuq barmaqlı, gözlü pambıq toxumu çıxaranlar üçün başqa bir otuz iş yaradır. Heç bir Dizayn 2020 görmədiyiniz bu dividend çekini toplamağınızda səhv bir şey varmı? Yemək boyunca o vakansiyalar, heyvanlar, hava və körpələr Dizayn 2020 ətrafında toxuma yolu açdı. Brandon-un orada olmasını arzulayaraq Dizayn 2020 can atdı. Körpə iflici Milli Fondunun qrantı ilə bir polio peyvəndi üzərində Dizayn 2020 getdi. Gəlin, bu Dizayn 2020 ixtisası üçün insanlar arasında bölünərək, biz yay və oxlardan Apollon ay missiyalarına keçdik. Anonim bir təhlükəsizlik təminatına sahib bütün insan fəaliyyətinin qeydləri, hamımızın düşüncələrini dünyanın problemləri üzərində Dizayn 2020 imkan verərək həll yolunun bir hissəsi olmağa imkan verəcəkdir. Dizayn 2020 çətinlik çəkən insanların sayı depresyon dərəcədə azdır. Bu texnologiyadakı Dizayn 2020 prinsipi, çox skleroz və romatoid artrit kimi digər otoimmün xəstəliklərin müalicəsinə səbəb ola bilər.


Sabunçu rayonu, Zabrat 1 qəsəbəsi, Kərpic zavod deyilən ərazidə, 198 N-li marşuruta yaxın 2.5 sot torpaq sahəsində 7 daş kürsüdə tikilmiş ümümi sahəsi 140 kv.mt olan 4 otaqlı həyət evi təcili satılır. Ev dairəvi cüt daşla tikilib. Tam təmirlidir. Kombi istilik sistemi çəkilib işlək vəziyətdədir. Sanuzel, mətbəx evin içərisindədir. Həyətinə tamet döşənib. Dəmir darvazası qoyulub. Həyətdə 2 tonluq su çəni var. Evin telefonu, interneti, Wi-Fi var. Qaz, su, işıq daimidir. Kanalizasiya sistemi çəkilib. Ev satılarkən bənzi əşiyalar qalacaq. Öz şəxsi evimdir. Sənədi: Eskiz Layihə Simetsıdır. QİYMƏTİ: 55000 AZN. Real alıcilar üçün razılaşmaq olar!..\nBaxılıb (dəfə): 3,614.Daha çox istəyirsiz?\nYaşayış sahəsi: 140 м²


Ohanian 'qanlı inqilab'lardan danışır\n2021, 06 May, Cümə axşamı, Bakı vaxtı 23:07\nErmənistanın keçmiş müdafiə naziri öz Facebook səhifəsində yerləşdirdiyi videoyazıda bildirir ki, əgər bu gün yaranmış qüsurlu sistemi seçki yolu ilə dəyişmək mümkün olmayacaqsa, sabah ölkə qanlı inqilablar təhlükəsi ilə üz-üzə qalacaq.\nSeyran Ohanian-ın ölkədə keçiriləcək parlament seçkilərində Vardan Oskanian-Aram Sargsian-Viktor Dallakian seçki blokuna rəhbərlik edəcəyi güman olunur. Sözügedən videoyazıda Ohanian bildirir ki, məhz bu narahatlıq onu parlament seçkiləri ərəfəsində dövlət sistemindən çıxaraq, siyasi bəyanat verməyə vadar edir.\nKeçmiş müdafiə naziri Qarabağ müharibəsinin getdiyi 1990-cı illərlə bu günü müqayisə edib. O qeyd edib ki, hazırda ölkə çox təhlükəli dövrdə yaşayır. «Biz bir sadə və vacib şeyi anlamalıyıq: əgər biz bugünkü qüsurlu sistemi dinc yolla, seçki yolu ilə dəyişdirə bilməsək, sabah biz çevrilişlər, yaxud qanlı inqilabi təlatümlər təhlükəsi ilə üz-üzə qalacağıq», – deyə o bildirib.\nBuna da bax-Sarkisian seçkinin aprelin 2-dən başqa tarixə keçirilməsinə qarşı deyil\n«İstənilən belə proses Ermənistanın və bizim doğma Artsaxın (erməni separatçıları Qarabağa bu adı qoyublar) təhlükəsizliyinə zərbə olacaq. Əgər tez təşkilatlanmaq mümkün olmasa, Cənubi Qafqazda əlverişsiz iqtisadi və hərbi vəziyyətdə ölkənin müqavimət qabiliyyəti əldən gedəcək. Buna görə də, mən açıq siyasi məkanda çıxış etmək qərarına gəldim. Öz həmfikirlərimlə birlikdə bu sistemin dəyişdirilməsinin... proqramını və qrafikini təqdim etməyə hazırlaşıram», – deyə Ohanian öz videomüraciətində qeyd edir.\nKeçmiş müdafiə naziri bütün bunları anlayaraq, ona təklif olunan bütün yüksək vəzifələrdən imtina etdiyinə görə peşmanlıq keçirmədiyini deyir. Onun fikrincə, artıq dövlət sistemində problemləri həll etmək imkanı bitib.\nDAĞIDILMIŞ İQTİSADİYYATIN İNKİŞAFI\n«Həyatımın bu qərarını yüksək mənəvi dəyərlərə arxalanaraq, sərbəst şəkildə qəbul etmişəm. Ölkəmizin qarşısında duran sınaqların öhdəsindən gəlməyə və güclü dövlətə malik olmağa ümid bəsləyərək, mən ilk növbədə dağıdılmış iqtisadiyyatın inkişafına əhəmiyyət verirəm», – deyə Ohanian sözünə davam edib.\nBuna da bax-Politoloq: 'Ovik Abramian Sarkisian üçün təhlükəli adama çevrilir'\nO, həmçinin qeyd edib ki, parlament seçkiləri ərəfəsində onun ətrafında birləşmiş, onun siyasi baxışlarını bölüşən bütün siyasi xadimləri və təşkilatları yüksək qiymətləndirir.\nKeçmiş nazir öz müraciətində əminliyini bildirib ki, yalnız birlik sayəsində nəticə əldə etmək mümkündür. «Sadəcə sistem dəyişikliklərindən danışmaq, ancaq konkret heç nə təklif etməmək yetər. İnsanlara indiki həyatlarının nəylə əvəzlənəcəyini və necə dəyişəcəyini göstərmək lazımdır», – deyə S.Ohanian qeyd edib.


İki kəlmə fəlsəfə oxuyub ateist olanlar. – Murad Mammadov\nİki kəlmə fəlsəfə oxuyub ateist olanlar.\nBelə bir tip gənc nəsil formalaşmaqdadır: İki dənə fəlsəfə kitabı oxumaqla özlərini ateist və nirvanaya yetmiş sayırlar, siqaret çəkməkdən oksigenin qoxusunu unudublar, xırda bir çətinlik yaşayan kimi içkiyə qaçırlar, düşüncələrinə zidd düşüncədə olan hər kəsi geridə qalmış, siqaret çəkməyib alkoqol içməyən qızları isə “kəzban” hesab edirlər, ictimai yerlərdə yüksək səslə dini ifadələri lağa qoyurlar (bir gün bir fanat dindar çıxıb soxacaq eləsinə), bütün ölkəni səhv özlərini doğru olduğunu düşünürlər, muasirliyi heç bir məhdudiyyətin olmamasında görürlər.\nMən bu tip gənclərlə xüsusən də son zamanlar tez-tez rastlaşıram. Əvvəllər mənə də maraqlı gəlirdi ki, görəsən doğurdan da bu gənclər özləri qeyd etdiyi kimi ağıllı, tolerant və özlərinin qeyd etdikləri kimi “cool” muasirlərdirlər?”, çox keçmədən bir neçəsi ilə yaxından tanış olduqdan sonra anladım ki, görünüşü gözəl özü isə süni olan yeni il “yolkalarından” fərqlənmirlər. Yəni bu tip insanlarla durub oturduqca konkret olaraq görürsən ki, mənəvi dünyası əl vursan “bum-bum” edəcək qədər çox boşdu. Amma di gəl, özünü ağıllı ətrafdakıları isə axmaq hesab edilər. Məhs bu tip şəxslər üçün aşağıda bir neçə not buraxıram:\nMəhs hansısa filosof nəsə qeyd edirsə, bu doğrudur və ömür boyu bu fəlsəfə ilə yaşayaraq özünü nirvanaya çatmış hesab etmək çox yanlışdır. Həyatı yaşayaraq və görərək dərk etmək lazımdır. Əmin olun ki, bu gün kitablardan oxuduğunuz o fəlsəfi fikirlərin və kainatın mövcudluğu haqda olan fərziyələrin bir çoxu, sizin yaxın gələcəkdə qarşılaşacağınız hadisələr və içinə düşəcəyiniz real hekayələr zamanı puç olacaq və öz təsdiqini tapmayacaq. Həyatı dərk etmək istəyirsinizsə, özünüzü mümkün qədər çox və fərqli hekayələrin içinə atın və yeniliklərə açıq olun. Bu zaman daha yaxşı anlayacaqsız həyatda “nə var, nə yoxdur”\nSiqaret və alkoqola qarşı deyiləm, çünkü özün istifadə etdiyin bir şeyə başqası istifadə edərkən qarşı çıxmaq məntiqsizdir. Lakin hər şey balanslı və normalsında olanda daha gözəldir. İnanın ki, bilsəm peşman olmayacaqsız demərəm, amma əminəm ki, yaşlaşmağa vaxt tapmamış artıq bir neçə xəstəliyə düçar olanda qeyd etdiyim vərdişləri aşırı istifadə etdiyinizə görə çox peşman olacaqsız. 10 ilə yaxındır siqaret çəkirəm, amma hələ də anlaya bilmirəm ki, çəkdiyiniz siqaretin üzərindən 5 dəqiqə keçməmiş növbətisini yandırıb necə çəkə bilirsiz. Arada sözün əsl mənasında nəfəs və hava alın.\nMən razıyam, bu gün cəmiyyətin böyük bir hissəsi dar düşüncəli və hadisələrə yalnız bir rakursdan yanaşmağa öyrəşmiş insanlardır. Lakin bu o anlama gəlmir ki, sizin düşüncələrinizə zidd düşüncələrdə olan hər kəs dar düşüncəli, siqaret çəkməyib alkoqol qəbul etməyən qızlar isə kəzbandırlar. Hər kəsin öz prinsipləri və məntiq çərçivəsi var, kimsə sizin sahib olduğunuz siqaret və akloqol kimi vərdişlərə sahib deyilsə, xüsusəndə qızlar bu cür deyilsə və buna qarşıdırsa, sizcə də bu normal deyil? Hər kəs eyni rəngi sevə bilməz axı. Başqaların düşüncələri sizin üçün yanlış olduğu kimi, sizin düşüncələriniz də kimlər üçünsə yanlışdır. Sizin istək və düşüncələrinizə qarşı hörmətsizlik olunmayana qədər, başqalarını düşüncə və prinsiplərinə görə təhqir etməyin.\nDindar deyiləm və xurafata inanmıram, lakin dindar olan insanlara qarşı hörmətsizlik etmirəm və edənlərə də münasibətim çox pisdir. Çünkü insanların inancları onlar üçün ilahidir, müqəddəsdir. Hətta siz dindar olmasanız belə, sizin üçün də məhrəm olan, müqəddəs olan məqamlar var, məsələn sizin valideynləriniz. Biri sizin valideynlərinizə hörmətsizlik edəcəyi zaman nələr yaşayarsınızsa, başqası üçün müqəddəs olan şeylərə qarşı da siz hörmətsizlik edərkən bu hisslər yaşanılır. Zarafat etmək istiyirsinizsə, öz düşüncənizdə olan insanlarla yalnız qalarkən edin bu zarafatları, kiminsə inancına qarşı, ictimai məkanlarda yüksək səslə lağa qoyucu və təhqir edici ifadələr işlətmək lazım deyil. Axı siz “tolerantsiniz”…\nPS. Heç bir zaman özünüzü mükəmməl və həqiqətə yetmiş hesab etməyin. Hər gün özünüzü inkişaf etdirməyə və həqiqət axtarışında olmağa davam edin. İnkişafın və təkamülün pik nöqtəsi yoxdur, bu sonu olmayan bir yoldur. Həmçinin unutmayın ki, tolerantlıq yalnız masirliyi qəbul etmək deyil, keçmiş və düşüncələrinizə zidd düşüncələrə də hörmətsizlik etməmək və təhriqə yol verməməkdir.\nYayım tarixi 16.02.2016 16.02.2016 Müəllif mammadovmuradKateqoriyalar SosialEtiketlər ateistlər, özünüzü inkişaf etdrin, cool gənclər, Muasirlik\nÖncəki Öncəki yazı: Murad Məmmədov – Seçmə deyimlər (4-cü hissə)\nSonrakı Sonrakı yazı: Bu gün həyatının sonuncu günü olsa nələr edərdin ?


Azərbaycan Respublikasının Prezidenti cənab İlham Əliyev Beyləqan rayonuna səfər etmişdir. - Xəbərlər - BEYLƏQAN RAYON Icra Hakimiyyəti\nAzərbaycan Respublikasının Prezidenti cənab İlham Əliyev Beyləqan rayonuna səfər etmişdir.\n13.02.2019-cu il tarixdə Azərbaycan Respublikasının Prezidenti İlham Əliyev Beyləqan rayonuna növbəti dəfə səfərə gəlmişdir.\nDövlət başçısı xalqımızın ümummilli lideri Heydər Əliyevin Beyləqan şəhərinin mərkəzində ucaldılmış abidəsini ziyarət edərək önünə gül dəstəsi qoyub.\nBeyləqan Rayon İcra hakimiyyətinin başçısı Asif Ağayev rayonda görülən işlər\nhaqqında dövlətimizin başçısına məlumat verib. Prezident İlham Əliyev müvafiq tapşırıqlarını verib.\nSonra cənab Prezident Mingəçevir-Stansiya Mingəçevir-Bəhrəmtəpə-Beyləqan avtomobil yolunun açılışında iştirak edib.\nAzərbaycan Avtomobil Yolları Dövlət Agentliyinin İdarə Heyətinin sədri Saleh Məmmədov dövlət başçısına yolun göstəriciləri barədə məlumat verib.\nBu yol 26 min nəfər əhalinin yaşadığı 7 yaşayış məntəqəsini birləşdirir. Mingəçevir-Stansiya Mingəçevir-Bəhrəmtəpə-Beyləqan avtomobil yolunun tikintisinə dövlət büdcəsinin investisiya xərclərindən 14,6 milyon manat ayrılıb. Uzunluğu 20,5 kilometr olan yolun hərəkət hissəsinin eni 6-14 metrdir. İki və dörd hərəkət zolaqlı yol yüksək keyfiyyətlə tikilib. Yol boyunca üç avtobus dayanacağı, suötürücü borular, 78 yol nişanı və göstərici lövhələr quraşdırılıb. Yolun üzərindəki dörd körpü əsaslı təmir edilib.\nPrezident İlham Əliyevə Beyləqan rayonunun Kəbirli-Eyvazalılar-Birinci Aşıqlı-Əlinəzərli avtomobil yolunun yenidən qurulması layihəsi barədə də məlumat verilib. Bildirilib ki, dördüncü texniki dərəcəli yolun ümumi uzunluğu 39,4 kilometrdir. İki hərəkət zolaqlı yolun hərəkət hissəsinin eni altı metrdir.\nİyirmi iki min nəfər əhalinin yaşadığı səkkiz yaşayış məntəqəsini birləşdirən yolun təmiri yük və sərnişin daşınmasının daha da yaxşılaşdırılmasına imkan verəcək.\nDövlət başçısı Mingəçevir-Stansiya Mingəçevir-Bəhrəmtəpə-Beyləqan avtomobil yolunun rəmzi açılışını bildirən lenti kəsib.\nDaha sonra Dövlət başçısı Beyləqan Olimpiya İdman Kompleksinin açılışında iştirak edib.Kompleksin rəmzi açılışını bildirən lenti kəsib, burada yaradılan şəraitlə tanış olub. Gənclər və İdman naziri Azad Rəhimov Beyləqan Olimpiya İdman Kompleksində yaradılan şərait barədə Azərbaycan Prezidentinə ətraflı məlumat verib. Bildirilib ki, kompleksin tikintisinə 2018-ci ildə başlanılıb. Yüksək keyfiyyətlə aparılan tikinti işləri bu ilin fevralında başa çatdırılıb. Bu, ölkəmizdə istifadəyə verilən sayca 45-ci Olimpiya İdman Kompleksidir. Ümumi ərazisi 2,6 hektar olan idman qurğusunda bütün zəruri infrastruktur yaradılıb.Beyləqan Olimpiya İdman Kompleksinin stolüstü tennis, bilyard, Şərq döyüş və trenajor zallarında idmançılar üçün hərtərəfli şərait yaradılıb. Məşqçilərin otaqları da məhsuldar fəaliyyət üçün hər cür imkana malikdir. Boks zalında məşqlərin keçirilməsi və yarışların təşkili üçün mükəmməl şərait var. İdmançılara həkim nəzarəti də yüksək səviyyədə təşkil olunub. Güləş zalı Beynəlxalq Güləş Federasiyasının standartlarına uyğun tikilib. Güləşçilərin məşqlərinin yüksək səviyyədə keçirilməsi üçün ən xırda incəliklər belə nəzərə alınıb. Buradakı üzgüçülük hovuzu ən müasir standartlara cavab verir. Hovuzun uzunluğu 25 metr, eni isə 12,5 metrdir.Bu zalda üzgüçülük yarışlarını 162 nəfər izləyə biləcək. Kompleksin əhəmiyyətini artıran cəhətlərdən biri də burada müasir mehmanxananın yaradılmasıdır. Qırx yerlik mehmanxanada idmançıların qalması və istirahəti üçün hər cür imkan var. Mehmanxanada birnəfərlik, ikinəfərlik, üçnəfərlik, VIP otaqlar və 50 yerlik konfrans zalı mövcuddur.\nKompleks, həmçinin qaz, su-kanalizasiya, elektrik, rabitə xətləri ilə təchiz olunub. Həyətdə geniş abadlıq-quruculuq işləri görülüb, yaşıllıqlar salınıb, istirahət guşələri yaradılıb.\nQeyd edilib ki, Beyləqan Olimpiya İdman Kompleksinə daxil olan restoran və mətbəxdə də xidmətin müasir səviyyədə təşkili üçün hər cür şərait yaradılıb.\nBeyləqan Olimpiya İdman Kompleksi ilə tanışlıqdan sonra Prezident İlham Əliyev idmançılarla və rayon ictimaiyyətinin nümayəndələri ilə görüşüb.Dövlət başçısı görüşdə çıxış edib. Karate üzrə dünya çempionu Sahib Nəsibov və yunan-Roma güləşi üzrə Əməkdar məşqçi Kamil Fərzəliyev göstərdiyi yüksək diqqət və qayğıya görə Prezident İlham Əliyevə minnətdarlıqlarını bildiriblər. Sonra xatirə şəkili çəkdirilib.\nPrezident İlham Əliyev əsaslı şəkildə yenidən qurulan Beyləqan Tarix-Diyarşünaslıq Muzeyinin də açılışında iştirak edib.\nDövlət başçısı muzeyin rəmzi açılışını bildirən lenti kəsib.\nYenidənqurmadan sonra muzeydə yaradılan şəraitlə tanışlıq zamanı dövlətimizin başçısına məlumat verilib ki, bu mədəniyyət ocağı 1981-ci ildə yaradılıb. Muzeyin əvvəlki binası uzun illər istismar olunduğundan fiziki aşınmaya məruz qalmışdı. Bundan başqa, muzeyin ekspozisiyası SSRİ dövrünün tərtibatı əsasında qurulmuşdu. Ötən il yenidən inşa edilən ikimərtəbəli binanın ümumi sahəsi 1050 kvadratmetrdir. Muzeydə ekspozisiya zalı, iki xidməti otaq, bir fond otağı, 60 yerlik konfrans zalı, 12 yerlik “dəyirmi masa” zalı, bir texniki otaq var. Muzeydə həm ölkəmizin, həm də Beyləqanın tarixini əks etdirən eksponatlar toplanıb. Bu eksponatlar turistlərdə böyük maraq doğuracaq, onların ölkəmizin tarixi ilə daha yaxından tanış olmalarına hərtərəfli imkan yaradacaq.\nMuzeylə tanışlıqdan sonra Prezident İlham Əliyev muzeyin yerləşdiyi parkda istirahət edən rayon sakinləri ilə görüşüb, onlarla söhbət edib. Rayon sakinləri dövlətimizin başçısını hərarətlə qarşıladılar.\nCənab İlham Əliyev yenidən qurulan 110/35/10 kV-luq “Beyləqan-1” yarımstansiyasının açılışında iştirak edib.\nPrezident İlham Əliyevin rəhbərliyi ilə son illərdə elektroenergetika sahəsində mühüm işlər görülüb, bu sektorda mövcud çatışmazlıqların aradan qaldırılması, yeni yarımstansiyaların tikintisi diqqət mərkəzində saxlanılıb. Bu sırada Beyləqan rayonunda energetika sisteminin yenidən qurulması, əhalinin fasiləsiz elektrik enerjisi ilə təchiz edilməsi prioritet məsələlərdən olub. Geniş tikinti, yenidənqurma və bərpa işləri nəticəsində rayonun kəndlərinin və ətraf ərazilərin elektrik təchizatının yaxşılaşdırılması, həmçinin kənd təsərrüfatı obyektlərinin elektrik enerjisinə artan tələbatının ödənilməsi üçün geniş imkanlar yaranıb. Bu illərdə rayonda xeyli hava xətləri çəkilib, kəndlərin elektrik şəbəkəsi özünüdaşıyan izolyasiyalı naqillərlə əvəzlənib. Hazırda bu işlər digər kəndlərdə davam etdirilir. Bununla mövcud elektrik şəbəkəsinin qoyuluş gücü artıb, texniki itkilər kəskin şəkildə azalıb.\nAzərbaycan Respublikasının Prezidenti İlham Əliyev Beyləqan rayonuna səfəri çərçivəsində Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyev Müdafiə Nazirliyinin Beyləqan rayonu ərazisində inşa edilmiş “N” saylı hərbi hissəsində yaradılan şəraitlə tanış olub.\nMüdafiə naziri, general-polkovnik Zakir Həsənov və Silahlı Qüvvələrin Baş Qərargah rəisi, general-polkovnik Nəcməddin Sadıkov Prezident, Ali Baş Komandan İlham Əliyevə raport verdilər.\nPrezident İlham Əliyev daha sonra yeməkxanada yaradılan şəraitlə maraqlandı, hərbi hissənin şəxsi heyəti ilə birlikdə nahar etdi.


Şah İsmayil Xətainin və Şah Təhmasibin yeni şeirləri aşkar edilib - Novator.az\nŞah İsmayil Xətainin və Şah Təhmasibin yeni şeirləri aşkar edilib\nMilli Elmlər Akademiyasının Məhəmməd Füzuli adına Əlyazmalar İnstitutunun elmi işlər üzrə direktor müavini, filologiya üzrə elmlər doktoru Paşa Kərimov Ankara Milli Kitabxanasından I Şah İsmayıl Xətainin və onun oğlu I Şah Təhmasibin ana dilində yazdıqları şeirləri aşkar edib. Məlumat Novator.az-a Əlyazmalar İnstitutunun ictimaiyyətlə əlaqələr şöbəsindən verilib.\nMəlumatda deyilir ki, Xətainin Ankara Milli Kitabxanasındakı əlyazma məcmuəsindən tapılmış “Şah Xətai” başlığı ilə olan əsərləri qəzəl və qoşma janrlarında yazılıb. Onun bəzi mətbu şeirləri ilə bu əlyazmadakı şeirlər arasında fərqlər var. Məlumatda vurğulanır ki, şairin əsərlərinin gələcək nəşrlərində bu fərqlər nəzərə alınmalıdır.\nAşkar edilmiş ana dilindəki yeni qəzəldə I Şah Təhmasib Osmanlı imperatoru Sultan Süleymanın qoşunlarının 1534-cü ildə Səfəvilər dövlətinə uğursuz yürüşündən bəhs edir, rəqibin məğlubiyyətini özünün müqəddəs nəsildən olması ilə izah edir. Maraqlıdır ki, həmin məcmuədə Sultan Süleymanın da bu şeirə nəzirə olaraq yazdığı cavabı verilib. Beləliklə, I Şah İsmayıl Xətai və I Sultan Səlim arasında olan mükaliməni onların övladları I Təhmasib və Sultan Süleyman Qanuni ana dilində müşairə formasında davam etdiriblər.\nMinsk gündəliyi (5)\nƏrdoğan Putinlə Qarabağ münaqişəsini müzakirə edəc...


Elektrik avadanlıqlarının təmiri üzrə elektrik montyoru\n131. Elektroizolə materialları üzrə laborant İşin xüsusiyyəti.\n132. Elektroizolə materialları üzrə laborant İşin xüsusiyyəti.\n133. Elektroizolə materialları üzrə laborant İşin xüsusiyyəti.\n134. Elektroizolə materialları üzrə laborant İşin xüsusiyyəti.\n135. Elektrik mühərriklərinin motorçusu İşin xüsusiyyəti.\n136. Emulsiya bişirən İşin xüsusiyyəti.\n137. Emulsiya bişirən İşin xüsusiyyəti.\n138. Əleyhqaz qutularının doldurucusu İşin xüsusiyyəti.\n139. Ətirli qatran bişirən İşin xüsusiyyəti.\n140. İstilik məntəqəsinin operatoru İşin xüsusiyyəti.\n141. İş yerlərinin təminatçısı İşin xüsusiyyəti.\n142. İş yerlərinin təminatçısı İşin xüsusiyyəti.\n143. İş yerlərinin təminatçısı İşin xüsusiyyəti.\n144. İşlənilmiş yağın regeneratorçusu İşin xüsusiyyəti.\n145. İşlənilmiş yağın regeneratorçusu İşin xüsusiyyəti.\n146. İşlənilmiş yağın regeneratorçusu İşin xüsusiyyəti.\n147. Yağlayıcı İşin xüsusiyyəti.\n130. Elektrik avadanlıqlarının təmiri üzrə elektrik montyoru\nGərginliyi 15 kV-dan yuxarı olan müxtəlif tipli yüksək voltlu elektrik maşın və elektrik aparatlarının sökülməsi, əsaslı təmiri, yığılması və qurulması. Xüsusi mürəkkəb elektrik maşınları, elektrik aparatları və elektrik cihazlarının təmiri, yığılması və tənzimlənməsi üzrə işlərin yerinə yetirilməsi. Çox dəqiq və nadir metal emalı avadanlıqlarının, mürəkkəb elektrik, avtomat xətlərin məntiqi sxeminin və həmçinin rəqəmli proqram idarəetmə sxeminin elektrik, inteqral sxeminin təmiri və sazlanması. Ölçü transformatorlarının dəqiqlik sinfinin yoxlanılması. Təzyiq altında qaz ilə və ya yağ ilə doldurulmuş xüsusi boru kəmərlərində kabel xətlərinin təmiri, montajı və sökülməsi üzrə işlərin yerinə yetirilməsi. Yüksək voltlu kabel şəbəkələrində mürəkkəb epoksidli sonluqların hazırlanması, həmçinin alüminium və mis kabellərarası birləşdirici halqaların montajı. Elektrik mühərriklərinin, elektrik aparatlarının və transformatorların əsaslı təmirdən sonra kompleks sınağı. Təmir olunmuş elektrik avadanlıqlarının istismara verilməsi.\nBilməlidir: müxtəlif elektrik maşınlarının, elektrik aparatlarının, gücü və gərginliyi müxtəlif olan cihazların quruluşunu, dəqiqliyinin yoxlanılması üsulları və qaydalarını; teleidarə və avtomatik tənzimlənmənin sxemini; mürəkkəb məntiqi sxemlərə xidmət qaydalarını; elektrik maşınlarının, elektrik aparatları və cihazlarının kompleks sınağı metodunu; epoksid materiallar ilə iş texnologiyasını; partlayış təhlükəli, yanğın təhlükəli və digər mürəkkəb şəraitlərdə kabel şəbəkələrinin təmiri və montajı qaydalarını; elektrik qidalandırıcı şəbəkəsində elektrik avadanlıqları üzrə elektrik sxemlərin və digər texniki sənədlərin tərtilə edilməsi qaydasını; elektrik mühərriklərinin, transformatorlarının kabel və müxtəlif gərginlikli naqil xətlərinin yüklənməsi normasını; paylayıcı qurğuların birinci və ikinci kommutasiyasının elektrik sxemini; yüksək tezlikli blokirovka ilə müdafiənin hərəkət prinsipini.\nOrta ixtisas təhsil tələb olunur.\n1. Elektronlu rele və termotənzimləyici maye komponentlər üçün avtomatik dozalaşdırıcı aparatların elektrosxeminin yoxlanılması, təmiri və sazlanması.\n2. Daimi cərəyan generatorlarının əsaslı təmiri, tənzimlənməsi və sazlanması.\n3. Daimi cərəyan maşınlarının kollektorunun yığılması, şablonların və kollektor vallarının əl ilə hazırlanması.\n4. Avtomatik metalkəsici dəzgahlar xəttinin mürəkkəb təmiri və elektrik sxeminin sazlanması.\n5. Sinxronlaşdırılmış və avtomatlaşdırılmış ötürücülü axın xəttinin təmiri və sazlanması.\n6. Elektrik qaynağı maşınlarının təmiri və sazlanması.\n7. Elektrik əridici sobaların və yüksək tezlikli möhkəmləndici qurğuların yoxlanılması, nasazlıqların aradan qaldırılması və sazlanması.\n8. Elektrik sistemli cihaz və aparatların təmiri və sxeminin sazlanması.\n9. Kokskimya zavodlarının söndürülməsinin elektron qülləsinin relesinin təmiri, qurulması və sazlanması.\n10. Rentgen aparatlarının yoxlanılması, nasazlıqların aradan qaldırılması və sazlanması.\n11. Elektronika və fotoelementlərin tətbiq edilməsi ilə mürəkkəb elektrik sxemlərinin yoxlanılması, təmiri və sazlanması.\n12. Avtomatik distansiyadan idarəetmənin elektrik sxeminin yoxlanılması, təmiri və sazlanması.\n13. Mürəkkəb sxemli idarəetmənin elektrik ötürücülərinin iş rejiminin distilliqrafiyası.\n14. Yayma dəzgahlarının baş ötürücü elektrik maşınlarının sxeminin yığılması.\n131. Elektroizolə materialları üzrə laborant\nMaye materiallarda özlülüyün (qatılığın) müəyyən edilməsi. Texnoloji təlimatlara uyğun olaraq laklar, yapışqanlar və kompaund nümunələrinin hazırlanması, onların komponentlərini hazırlamaq üçün qabaqcadan görülən işlərin: vakuumda qurutma, yandırılma, ələnmə və digər əməliyyatların aparılması. Polietilen, ftoroplast və digər plastik kütlədən olan nümunələri və məmulatları presləmək üçün materialların hazırlanması. Sadə konstruksiyalı elektrik elementlərinin laklarla, emal və kompaundlarla təcrübi izolə proseslərinin aparılması. Avtoklavlarda və barokameralarda işləmək. Sınaq zamanı temperatur rejimlərinin təmin olunması. Görülmüş işlər üzrə yazıların aparılması. İzoləedilən, yapışdırılan və preslənən detallar üzərində çəkilmiş çertyojların oxunması. Dövlət standartları tələblərinə uyğun nümunələrin hazırlanması, plastik kütlə, kompaundların, lak çəkilmiş plyonkaların, maye dielektriklər nümunələrində xarakteristikaların yoxlama ölçülərinin aparılması. Dielektriklərə və elektrik elementlərinin elektrik xassələrinə aralıq nəzarət etməklə onlarda uzunmüddətli iqlim, rütubət və başqa sınaqların keçirilməsi. İstilik kameralarında elektrik materialların nümunələrinin sınaqdan keçirilməsi. Bilməlidir: hazırlanan lakların, yapışqanların, kompaundların və başqa izoləedici materialların əsas komponentlərinin təyinatını; avtoklavların, barokameraların, vakuum-hopdurucu qurğuların, hidravlik preslərin və xidmət olunan digər avadanlığın iş prinsipini; texniki və analitik tərəzilərdən istifadə qaydalarını; temperaturu ölçmək üçün olan cihazlarla işləmə qaydalarını; elektrik elementlərinin lak, emal və kompaundlarla izolə etmənin əsas proseslərinə texnoloji təlimatları; nəzarət olunan izolə materiallarına və elektroelementlərə dövlət standartları və texniki şərtlərin tələblərini; uzunmüddətli sınaqlar üçün olan xüsusi avadanlığın və cihazların texniki göstəricilərini və onlarla işləmə qaydalarını; nəzarət-ölçü cihazlarının təyinatını və tətbiqi şərtlərini; elektrotexnika üzrə əsas məlumatları.\n132. Elektroizolə materialları üzrə laborant\nElektroelementlərin izolə edilməsi üzrə texnoloji rejimlərin işlənilməsi prosesində təcrübələrin keçirilməsi. Vakuum-kameraların və avtoklavların hazırlanması. Mürəkkəb konstruksiyalı elektro-elementlərin təcrübi izolə edilməsi. İzolə olunmuş elementlərin keyfiyyətinə nəzarət, qırıqların olmadığını yoxlamaq, izolənin müqavimətini ölçmək və s. Dəqiq məmulatların yapışdırılması. Müxtəlif plastik kütlədən olan nümunələrin və məmulatların preslənməsi. Jurnallarda iş yazılarının aparılması; ölçülərin nəticələrinə görə protokolların və asılılıq qrafiklərinin tutulması. Dielektrik xarakteristikaları ölçmək üçün nümunələrin hazırlanması. Tutumun, elektrik möhkəmliyin, müqavimətin (həcmi və səthi) ölçülməsi və hesablamaların aparılması. Dövlət standartına və texniki şərtlərə uyğun olaraq dielektriklərin sınaqdan keçirilməsi. Daha yüksək ixtisaslı laborantın rəhbərliyi ilə sadə elektrik sxemlərinin tərtilə edilməsi.\nBilməlidir: üzvi kimya və elektrotexnika üzrə əsas məlumatları; izoləedici materialların təyinatını və onların dielektrik xassələrini; lak, emal və başqa izoləedici materialların təyinatını və əsas xassələrini; nəzarət-ölçü cihazları və alətlərinin quruluşunu; dielektriklərin sınaq metodikası üzrə dövlət standartlarının hesab düsturlarını; avtoklavların, barokameraların, hidravlik preslərin və başqa xidmət edilən avadanlığın quruluşunu.\n133. Elektroizolə materialları üzrə laborant\nİstehsalat təlimatına uyğun olaraq yeni izolə materiallarının və yapışqanların texnoloji xassələrinin yoxlanılması. Dövlət standartlarına və texniki şərtlərə müvafiq izolə materiallarının nəzarət sınağı. Məmulatların və elektroelementlərin izoləetmə, yapışdırma və presləmə üçün texnoloji rejimlərinin seçilməsi. Vakuum kameraların, avtoklavların və pres avadanlığının sazlanması və tənzimlənməsi. İzolə materiallarının bütün dielektrik xarakteristikalarının ölçülməsi və hesablamaların aparılması. Yüksək rütubətlilik, yüksək və aşağı temperatur, aşağı təzyiq şəraitində materialların uzun müddətli sınaqdan keçirilməsi. Kompaundların və s. polimerləşdirmə proseslərin elektrik metodlarla tədqiqi. Sınaq nəticələrinin təhlili və işlənilməsi, protokolların və asılılıq qrafiklərinin tutulması. Ölçü aparatlarında sadə nasazlıqların aşkar edilib aradan qaldırılması. Temperaturu ölçmək üçün özüyazan, tənzimləyən cihazlarla işləmək. Daha yüksək ixtisaslı laborantın rəhbərliyi ilə elektrik sxemlərinin tərtilə edilməsi.\nBilməlidir: üzvi kimyanın əsaslarını və lakların, emalların, kompaundların, yapışqanların və plastik kütlələrin əsas fiziki-mexaniki və dielektrik xassələrini; tətbiq olan materiallara texniki şərtləri və dövlət standartlarına uyğun sınaq metodikalarını; sxemlərin texniki xarakteristikalarını; vakuum-hopdurucu qurğuların quruluşunu; izolə materiallarının əsas dielektrik xassələrini; dielektrik sınaq metodikaları üzrə dövlət standartlarını və texniki şərtləri.\n134. Elektroizolə materialları üzrə laborant\nYeni izolə materiallarının xassələrinin yoxlanılması və müxtəlif mürəkkəbli yeni məmulatların izolə edilməsi üzrə texnoloji proseslərin işlənilməsində iştirak. Laboratoriyadakı müxtəlif texnoloji avadanlıqla işləmək. İzolə materiallarının dielektrik xarakteristikalarının ölçülməsi və işlənilməsi. Texniki tapşırıqlara müvafiq olaraq metodikanın seçilməsi və müxtəlif şəraitdə sınaqların keçirilməsi. Sınaq nəticələrinin sənədləşdirilməsi və təhlilin aparılması. Yüksək dəqiqlik sinfi olan aparatlarla işləmək. Elektrik sxemlərin tərtilə olunması və mürəkkəb olmayan qeyri-standart aparatların yığılması, dərəcələrə bölünməsi, sazlanması. Müxtəlif mexanizmlərin hazırlanması.\nBilməlidir: müxtəlif izolə materiallarının xassələrini və təyinatını; izolə edilən elementlərə qoyulan tələbləri; izolə materiallarının hopdurma, tökmə, üzləmə, yapışdırma və presləmə proseslərinə texnoloji təlimatları.\n135. Elektrik mühərriklərinin motorçusu\nHavadəyişdirici və tüstüsorucu qurğulara, şlakqaldırıcılara, eksqausterlərə, skreper bucurqadlara, qazanxana və istilik ötürücü qurğulara və ya elektrik mühərriklərinin cəmi gücü 100 kVt-a qədər olan qurğulara xidmət. Xidmət olunan avadanlığın işə hazırlanması, salınması, iş rejiminin tənzimlənməsi və saxlanılması. Mexanizm və aqreqatların işindəki nasazlığın müəyyənləşdirilməsi. Cari təmirin aparılması, orta və əsaslı təmirdə iştirak etmək. Nəzarət-ölçü cihazlarının göstəricilərinin jurnalda qeyd edilməsi.\nBilməlidir: xidmət olunan avadanlığın iş prinsipini; elektrotexnika üzrə əsas məlumatları; şiberlərin qazanxanada yerləşməsi və onların düzgün idarə edilməsi qaydalarını; kültutma prinsipini; qurğuların istehsal gücünün tənzimlənməsi üsullarını; qazan və qazanxana qurğularının iş prinsipini və qaz yollarının sxemini; nəzarət-ölçü cihazlarının təyinatını və onlardan istifadə qaydalarını; qazların sovrulması və hava axını prosesinin qazanların iş rejiminə təsirini.\nCəmi gücü 100 kVt-dan çox olan elektrik mühərriklərinə xidmət zamanı - 3-cü dərəcə.\n136. Emulsiya bişirən\nMüəyyən edilmiş reseptə əsasən emulsiya, qarışıq, suspenziya, pasta, kütlə və yağlayıcıların hazırlanması, kimyəvi məhlulların resept üzrə çəkilməsi və onların qazan, çən, vanna və reaktorlara yüklənməsi. Kimyəvi materialların bişirilməsi və qarışdırıcıların işinə nəzarət. Emulsiya, qarışıq və s. hazır olmasının müəyyənləşdirilməsi və onların durulducu çənlərə verilməsi və ya göstərilən yerlərə daşınması. Material sərfi jurnalının aparılması. Xidmət olunan avadanlığın təmizlənməsi.\nBilməlidir: emulsiya, qarışıq, suspenziya, pasta, kütlə və s. hazırlanmasının reseptini, üsulunu və onların hazır olmasının müəyyənləşdirilməsi metodunu; emulsiya, qarışıq, pasta, və s. hazırlanmasına lazım olan materialların kimyəvi xüsusiyyətlərini; qarışdırıcının iş prinsipini və quruluşunu.\n137. Emulsiya bişirən\nDozalaşdırıcı kimyəvi məhlulların temperaturunu saxlayan avtomatik sistem tətbiq etməklə müəyyən olunmuş reseptə əsasən, emulsiya, qarışıq, suspenziya, pasta, mastika və kütlələrin tərtilə edilməsi. Kimyəvi məhlulların reseptlər üzrə çəkilməsi və onların hazırlıq tutumlarına yüklənməsi. Kimyəvi məhlulların dozalaşdırılması və boru kəmərləri ilə reaktorlara tökülməsi. Kimyəvi materialların bişirilməsinə və reaktor qarışdırıcısının işinə nəzarət. Reaktor və tutumlarda verilmiş temperaturu saxlayan avtomatik sistemlərə nəzarət. Distillatorun işinə nəzarət.\nEmulsiya və qarışıqların hazır olmasının müəyyənləşdirilməsi, onların nasos və kompressorlar vasitəsi ilə durulducu çənlərə və istehlak tutumlarına ötürülməsinə nəzarət.\nMaterialların sərfi və hazır emulsiya və qarışıqların laboratoriya təhlili üzrə jurnalın aparılması. Avadanlığın cari təmirində iştirak etmək.\nBilməlidir: emulsiya, qarışıq, suspenziya, pasta, mastika, kütlə və s. hazırlanmasının reseptini, üsulunu və qaydalarını; emulsiya, qarışıq və s. hazırlanmasına lazım olan kimyəvi materialların xüsusiyyətlərini; reaktor, qarışdırıcı, distillator və digər xidmət olunan avadanlıqlarda temperaturun saxlanılmasının avtomatik sxeminin quruluşunu.\n138. Əleyhqaz qutularının doldurucusu\nƏleyhqazların qazlardan qoruyucu qutularının doldurulması və təkrar doldurulması. Qutunun nəzarət-ölçü cihazlarının vasitəsi ilə uducu qabiliyyətinin, germetikliyinin və müqavimət göstərilməsinin sınaqdan keçirilməsi. Əleyhqazların qazlardan qoruyucu qutularının hava üfürülməklə regenerasiyası.\nBilməlidir: qazlardan qoruyucu qutuların markasını, onların təyinatını; hər marka üçün uducuların tərkibini və uducuların xüsusiyyətlərini; əleyhqazların qazlardan qoruyucu qutularının uducu tərkiblərinin, habelə adsorbentlərin və onların əvəzedicilərinin doldurulma, təkrar doldurulma və regenerasiya qaydalarını.\n139. Ətirli qatran bişirən\nMüəyyən edilmiş reseptura üzrə qazanlarda və aparatlarda müxtəlif ətirli qatranın bişirilməsi və ya surğucun əridilməsi prosesinin aparılması. Bişirilmənin gedişinin müşahidə edilməsi. Bişirilmə temperaturunun tənzimlənməsi. Buxarın verilməsi. Bişirilmiş qatranın süzülməsi. Nümunə götürülməsi və yapışqanlığın, bərkliyin, sıxlığın, möhkəmliyin, yumşalma temperaturunun və s. sınaqdan keçirilməsi. Qatranın hazır olmasının müəyyənləşdirilməsi, onun barabanlara və ya həcmlərə tökülməsi, ölçülməsi. Qatranın markalanması və anbara verilməsi. İlkin uçotun aparılması. Odla bişirilən zaman-sobanın hazırlanması, yanacağın verilməsi və yandırılması.\nBilməlidir: ətirli qatranın hazırlanma reseptini; qatranın yumşalma temperaturuna görə təsnifatını; müxtəlif markalı qatranların bişirilməsi üçün temperatur rejimini və bişirilmə prosesində qatranın kristallaşmasının qarşısını alma metodlarını; nümunə götürülmə qaydasını və qatranın yapışqanlığının, bərkliyinin, sıxlığının, möhkəmliyinin sınaqdan keçirilməsi qaydalarını və qatrana, surğuca qoyulan texniki şərtləri; qatranı sınaqdan keçirmək üçün olan cihazların quruluşunu və onlardan istifadə qaydalarını.\n140. İstilik məntəqəsinin operatoru\nMəhsuldarlığı 42 QC/saata (10 Qkal/saat)-dək olan istilik şəbəkəli boyler qurğularının, işlənmiş buxar stansiyası, günəş və geotermal qurğuların fasiləsiz və səmərəli işinin təşkil edilməsi. Şəbəkədə su və buxarın təzyiqinin, lazımi temperaturun saxlanılması. İşlənmiş buxarın təmizlənməsi və suyun deaerasiyası. Şəbəkə və kondensat nasoslarının işinə nəzarət. Avadanlıqların işindəki nasazlıqların aşkar edilməsi və aradan qaldırılması. Qəza vəziyyətinin ləğv edilməsi. Operativ sənədləşdirmənin aparılması. Xidmət olunan boyler qurğularının, işlənmiş buxar stansiyasının günəş və geotermal qurğularının təmirində iştirak etmək.\nBilməlidir: qurulmuş avadanlığın quruluşunu və iş prinsipini; teplofikasiya qurğularının istilik sxemini; istehlakçıların iş qrafikini və istilik rejimlərini; nəzarət-ölçü cihazlarının və tənzimləyicilərin qurulduğu yeri, təyinatını və iş prinsipini; istilik texnikasının elementar əsaslarını.\n3-cü dərəcə - məhsuldarlığı 42-dən 84 QC/saata (10-dan 20 Qkal/saatadək) qədər olduqda;\n4-cü dərəcə - məhsuldarlığı 84 QC/saatdan (20 Qkal/saat) artıq olduqda.\n141. İş yerlərinin təminatçısı\nMürəkkəb çeşidli məmulat buraxan və müxtəlif istehsalat kooperasiyası olan sexə və sahəyə yuxarı ixtisaslı təminatçının rəhbərliyi altında xidmət və ya sadə çeşidli məmulat istehsal edən və məhdud istehsalat kooperasiyası olan sahələrə müstəqil xidmət. İş yerlərinin detal, yarımfabrikat, alət, iş naryadları və digər texniki sənədlərlə təmin edilməsi. Sahə üçün yarımfabrikat və tədarükün alınması. Hazır detalların anbara təhvil verilməsi. Digər sex və sahələrdə əməliyyatlararası emaldan keçən detalların təhvili və sayca qəbul edilməsi.\nBilməlidir: xidmət olunan sahələrin istehsalat tapşırığını və iş yerlərinin yüklənmə qrafikini; əsas detalların emalını; xidmət edilən sahədə emal olunan birləşmə və detalların çeşidini; detal və qoyulmuş sənədlərin uçotu qaydasını; detalların nəql edilməsi qaydasını.\n142. İş yerlərinin təminatçısı\nMüxtəlif istehsalat kooperasiyası olan mürəkkəb çeşidli məmulatlar buraxan sahə və sexə xidmət. İş yerlərinin detallarla, yarımfabrikatlarla, alətlərlə, iş naryadları və texniki sənədlərlə növbə tapşırığında qoyulmuş tələblərə uyğun olaraq təmin edilməsi. Tədarük və yarımfabrikatların sahəyə qəbulu və hazır məhsulun anbara təhvil verilməsi. Növbə-gün istehsalat tapşırıqlarının hazırlanmasında iştirak etmək, həmçinin yerinə yetirilən işlərin uçotunun aparılması.\nBilməlidir: xidmət olunan sahənin növbə-gün istehsalat tapşırığını və iş yerlərinin yüklənməsinin qrafikini; detalların emalının texnoloji ardıcıllığını; birləşmə və detalların çeşidini; onların saxlanılması və müəyyən olunmuş sənədlərin tərtibi qaydasını; ilkin ödəniş sənədlərinin tərtilə edilməsi qaydasını.\n143. İş yerlərinin təminatçısı\nGeniş çeşiddə və adda məhsul və qiymətli detalların, mexanizm, birləşmələrin sahələrdə qəbulu, buraxılması və saxlanılması. İş yerlərinin məhsul, qiymətli material, tədarük, yarımfabrikat, həmçinin vəsait, alət və texniki sənədlərlə təmin edilməsi. Uçot və hesabatın aparılması. Başa çatmamış istehsalın qalıqlarının çıxarılması. Detal və mexanizmlərin hərəkəti üzrə cədvəllərin tərtilə edilməsi. Detal, mexanizm və birləşmələrin çatışmazlığı aşkar edildikdə aktların yığılması və tərtilə edilməsi. Məmulat və birləşmələrin keçidinin qrafik üzrə uçotu.\nBilməlidir: detal və mexanizmlərin çeşidini və indekslərini; istifadə olunan alət və vəsaitin təyinatını; materialların növünü və markirovkasını; yığılmanın texnoloji ardıcıllığını; görülən işlərin uçotu qaydasını; ilkin sənədlərin qəbulu və tərtibi qaydasını; detal, mexanizm və birləşmələrin yığıcılardan qəbulu və saxlanılması qaydasını.\n144. İşlənilmiş yağın regeneratorçusu\nYağ təmizləyici maşına xidmət. Yağın sentrifuqada təmizlənməsi və süzgəcdə süzülməsi. Yağın bir tutumdan digərinə yağ nasosu və vakuum qurğusunun köməyi ilə ötürülməsi. Süzgəc kağızının süzgəc presində dəyişdirilməsi. Ağardıcı torpağın qurudulması və yağın təmizlənməsi və regenerasiyası üçün sorbentlərin salınması. Yağ qablarının yuyulması və təmizlənməsi. Yağların durulducu ilə təmizlənməsi. Çənlərin və adsorberlərin regenerasiyadan sonra təmizlənməsi. İşlənilmiş yağın regenerasiyası, yağtəmizləyici maşınların sökülməsi, təmizlənməsi və yığılması işinin yüksək ixtisaslı regeneratorçunun rəhbərliyi altında yerinə yetirilməsi.\nBilməlidir: süzgəc presin sentrifuqasının quruluşu haqqında ümumi məlumatı; yağ nasoslarını; yağ yollarının sxemini; aparat və yağ təsərrüfatı avadanlığının yerləşməsini və təyinatını; avadanlığın idarə edilməsi qaydasını; sürtkü yağlarının növlərini; yolların təmizlənməsi, qurulması və regenerasiyasının təyin edilməsini; geniş yayılmış sadə vəsait və nəzarət-ölçü alətlərinin təyinatını və tətbiqi şərtlərini.\n145. İşlənilmiş yağın regeneratorçusu\nAğardıcı torpaq, ammiak, silikagel və oksidlə aktivləşdirilmiş alüminiumla işlənilmiş yağın regenerasiyası. Doldurulmuş buks materialının regenerasiyası. Məhsul qalığının yağtəmizləyici maşın və vakuum altında buxarla təmizlənməsi və qurudulması. Yağın təmizlənməsi və regenerasiyası prosesinin gedişinə nəzarət. Yağın təhlili üçün nümunənin seçilməsi. Yağın vəziyyətinin rəngə və iyə görə müəyyənləşdirilməsi. Yağtəmizləyici maşın, sentrifuqa, filtr-preslərin, aparatların və digər xidmət olunan avadanlığın sökülməsi, təmizlənməsi, yığılması və cari təmiri.\nBilməlidir: yağtəmizləyici avadanlığın iş prinsipini; yağ və doldurucu buks materialının təmizlənməsi və regenerasiyasının əsas metodlarını; istifadə olunan sorbentlərin və aktivatorların xüsusiyyətini; universal və xüsusi vəsaitin təyinatını və tətbiqi şərtlərini; nəzarət-ölçü alətinin təyinatını.\n146. İşlənilmiş yağın regeneratorçusu\nİşlənilmiş yağların regenerasiyası və dəqiq təmizlənməsi. Hərəkət heyətinin buksu üçün döşəməsilən şotkaların və sürtkü materiallarının regenerasiyası. Asetonun buxarlandırma metodu ilə regenerasiyası. Yağların çirklənməsi və köhnəlmə dərəcəsindən asılı olaraq avadanlıqların sxeminin və lazımi materialların seçilməsi və yağların təmizlənməsi və regenerasiyası rejiminin seçilməsi. Silikagelin, aktiv alüminium oksidinin aparatlara doldurulmaqdan əvvəl qurudulması rejiminin müəyyənləşdirilməsi. Təhlil etmədən yağların keyfiyyətinin müəyyənləşdirilməsi. Yağların qısaldılmış fiziki-kimyəvi təhlilinin aparılması. Yağların bərpası dərəcəsinin müəyyənləşdirilməsi. Elektrik gərginliyinin altında işləyən aparatlarda yağın təmizlənməsi. Vakuumlu sentrifuqada yağların tərkib hissələrə ayrılması. Yağın su ilə yuyulması. Yağın buxarla qızdırılması və onun vakuum altında qurudulması. Transformator yağının nümunəsinin sınaqdan keçirilməsi. Yağtəmizləyici maşın və aparatın işə salınması və sazlanması, onların təmirində iştirak etmək.\nBilməlidir: yağtəmizləyici avadanlıq və aparatların quruluşunu; yağların əsas fiziki və kimyəvi xüsusiyyətlərini və onların tətbiqi sahəsini; yağların regenerasiya və təmizlənməsi metodlarını; yağların stabilləşdirilməsi və qarışdırılması üsullarını; xüsusi və universal vəsaitlərin quruluşunu və nəzarət-ölçü cihazlarını; yağ yollarının sxemini və avadanlıqların əsas hissələrinin qarşılıqlı əlaqəsini; yağların köhnəlməsinin əsas əlamətlərini; hərəkət heyətinin buksu üçün istifadə olunan döşəməsilən şotkaların və sürtkü materiallarının regenerasiya üsullarını və təyinatını.\nMaşın, mexanizm, mühərrik, aqreqat, avtomobil, traktor və digər avadanlıq və maşın hissələrinin təyin olunmuş vaxt ərzində yağlanması. Reduktor və qutuların, lubrikatorların və avtomatik hərəkət edən cihazların təzyiq altında yağlanması üçün sürtkü materiallarının dəyişdirilməsi və doldurulması. Yağların yağ qabına tökülməsi, işlənmiş yağların təmizlənmək üçün yığılması. Transmissiya vallarının toz və çirkabdan təmizlənməsi.\nBilməlidir: xidmət olunan avadanlığın sahədə yerləşməsini; yağlanmalı olan hərəkətedici hissələri; sürtkü materiallarının növü, çeşidi və təyinatını; xidmət olunan avadanlıq və maşınların yağ yollarının sxemini; maşın və avadanlıqların yağlanması və təmizlənməsi qaydası, müddəti və dövrlüyünü; avadanlığın hərəkət edən hissələrinə qalxmaq üçün pilləkən, nərdivan və digər vasitələrin qurulması üsullarını; yağlama, təmizləmə və yuyulmada istifadə edilən sadə alət və vəsaitlərin təyinatını.


Telefon münasibətləri necə məhv edir?\n24 Sentyabr 16:07 | 1 007\nHamı bilir ki, həyatımızın böyük bir hissəsini ağıllı telefonlar ələ keçirib. Telefonla həyatınızdakı insandan daha çox vaxt keçirirsinizsə, bu, həyəcan təbili çalır. SİA araşdırma apararaq münasibətləri məhv edən mobil telefon vərdişlərini təqdim edir:\n1. Nəyə güldüyünüzü qarşı tərəfə göstərməmək\nƏgər sevgiliniz telefonu ilə çox əylənirsə, maraqlanmağa haqqınız var. Bu, özünüzü etibarsız və qısqanc hiss etdirə bilər. Telefonunuzda gördüklərinizi ortağınızla paylaşmaq isə vəziyyəti düzəldə bilər. Birlikdə gülməkdən gözəl nə ola bilər?\n2. Telefonu hər saniyə üstündə daşımaq\nBir otaqdan digərinə keçərkən də əlinizdə telefon aparsanız, ortağınız onlardan bir şey gizlətdiyinizi hiss edə bilər.\n3. Hər bildirimi yoxlamaq istəyi\nİstənilən vaxt cihazlarımıza məhdudiyyətsiz bildirişlər gələ bilər. Bunun üçün telefonu səssiz olaraq istifadə edə bilərsiniz.\n4. İş saatları xaricində elektron poçtlara geri dönüş etmək\nİşiniz bitdikdən bir neçə saat sonra da telefonla iş məktublarınıza və ya qrup söhbətlərinizə baxmağı dayandırmalısınız. İş haqqında düşünmədən ortağınızla xoş vaxt keçirməlisiniz.\n5. Süfrədə oturarkən belə telefonla məşğul olmaq\nYemək zamanı smartfonlardan uzaq durmaq çox vacibdir. Telefonlarınızla bir -birinizlə keçirməli olduğunuz vaxtı keçirsəniz, münasibətlərinizdə ünsiyyət probleminiz olacaq. Bu, o deməkdir ki, uzunmüddətli əlaqələr sizin üçün bir xəyaldır.\nRomantik bir səhnəni ağıllı telefonunuzu cibinizdən çıxarmaqdan daha sürətli heç nə öldürmür. Araşdırmalara görə, telefonunuza bağlı olmaq, sevdiyiniz insanla əlaqənizi korlayır.\nCib telefonlarının əlaqələrə necə təsir etdiyinə dair bir çox araşdırma aparılıb. Bəziləri bunun müsbət təsir göstərdiyini irəli sürürlər - zəng etmək və mesaj yazmaqla bir tərəfdaşla asan, yaxın təmasda olmaq insanları münasibətlərində daha xoşbəxt və daha etibarlı edir. Digər araşdırmalar cib telefonlarının qaranlıq tərəfini ortaya qoyur. Ancaq ağıllı telefonlar, bizi dünyaya bağlayır.\nPsixoloq Mahuxanım Teymurova məsələnin psixoloji yanlarına toxunub: “Telefondan asılılıq günümüzün ən böyük problemlərindəndir. Bu problem istər ailə daxilində, istər iki dost arasında, istərsə də iki sevgili arasında müşahidə oluna bilir.\nTelefondan asılılıq halı nomofobiya (Nomofobia-No mobile Phone phobia) adlanır. Nomofobiyası olan adam telefonunu hər zaman gözlərinin önündə görmək istəyir. Nomofobiyası olan şəxslər internet bağlantısının kəsiləcəyindən və ya internet paketinin tükənəcəyindən qorxur. Ən çox rast gəlinən hallardan biri, adapterlərinin bitməsidir. Onlar liftə girəndə telefonunu təkrar -təkrar yoxlayırlar. Adapterləri 30 faizdən aşağı düşəndə narahat olmağa başlayır. Bu və buna bənzər simptomları olan insanlar nomofobiyadan əziyyət çəkir.\nNomofobiyanın müalicəsi varmı?\nBəli. Müalicə zamanı məruz qalma terapiyasından da istifadə oluna bilər. Məsələn, bir müddət telefonsuz olmağı istəyə bilər. Əlbəttə ki, birdən-birə buna məruz qoyanda ilk dəfə edə bilməyə bilər. Lakin əgər kiçik zamanla başlasa, bu zaman bacarması daha çox mümkündür. Edilən bir araşdırmaya görə, 18-24 yaş arası gənclərin yüzdə 76-sı "Telefonunuzu itirsəniz nə edərdiniz?" sualına cavab olaraq narahatlıq yaşayacaqlarını bildiriblər. Texnologiya inkişaf etdikcə bu cür yeni fobiyalarla qarşılaşmaq mümkündür. Ancaq bu narahatlıq vəziyyətinin daha da irəli getməməsi üçün müalicə edilməlidir. Müalicə olunmadıqda nomofobiyası olan şəxslərdə sosial fobiya və digər psixoloji problemlər ola bilər”.\nMəsələ ilə bağlı sosioloq Elçin Bayramlı da münasibət bildirib: “Son illərdə əhali, xüsusən də gənclər, yeniyetmələr və hətta uşaqlar arasında psixoloji deyə biləcəyimiz bir xəstəlik yaranıb. Bu da telefonamaniya və smartfonamaniyadır. Çünki artıq bütün maraqlı, əyləncəli informativ məsələlər hamısı bir balaca cihazda cəmləşib və hərənin əlində də belə bir smartfon var. Uşaqlar, yeniyetmələr, gənclər üçün bu daha cəlbedicidir. Çünki oradan həm əlaqələr saxlaya bilirlər, həm maraqlı, əyləncəli oyunlar tapırlar. İnternetdən isə müxtəlif lazım olan informasiyalar əldə edirlər. Beləliklə, bütün günü bu aparatdan asılı vəziyyətdə qalırlar.\nArtıq fikir veririk ki, ənənəvi uşaq oyunları, deyək ki, idman yarışları, həyət oyunları, söhbətlər, müzakirələr arxa plana keçib. Hər kəs əlində bir dənə smartfon virtual dünyaya qapılıb. Bu çox təhlükəli psixoloji bir problemdir. Əlbəttə ki, bu texnologiyadan lazım olan həddə istifadə etmək olar, informasiya almaq, əlaqələr qurmaq, məlumat, bilik toplamaq üçün, hətta istirahət üçün kinoya baxmaq olar, musiqilərə qulaq asmaq olar. Amma, bu gün ərzində, gecələr hətta davamlı şəkildə olarsa, həm fizioloji, həm də psixoloji cəhətdən çox ciddi problemlər yaranacaq. Ona görə də valideynlər xüsusilə buna diqqətli olmalıdır, azyaşlı uşaqların əlinə bahalı smartfonları verib onları nəzarətsiz bir dünyaya buraxırlar, hansı ki, o dünyada, internet dünyasında çox təhlükəli, qorxunc, intihara sürükləyən belə materiallar mövcuddur. Psixotron terror elementləri var, uşaqların psixologiyasına çox ağır travmalar vura bilən, onların fikrində, şüurunda anormal vəziyyətlər yarada bilən materiallarla doludur. Ona görə hesab edirəm ki, xüsusən uşaq və yeniyetmələrə nəzarət ciddi olmalıdır. Onlar bütün günü telefonla, internetlə məşğul olmamalıdır.\nQaldı ki gənclər, orta yaşlılar və digərləri, onlar da heç olmasa vacib məsələlərdə bundan istifadə etsələr yaxşı olar. Məsələn, elə peşələr var ki, onlar bütün günü internetdə, kompüterdə, televizorda, telefonda məşğul olmaq ehtiyacı yoxdur. Ancaq jurnalistləri istisna etmək olar, jurnalistin işi məhz bununla bağlıdır və o gün ərzində çox vaxt bu telefon, internet, kompüter vasitəsilə işini aparır. Amma digər sahələrdə buna ehtiyac yoxdur. Sadəcə əlaqələrini qonşuları, dostları, qohumları ilə danışıqlar, yazışmalar və internetdə lazımlı materiallar, xəbərlər, informasiyalar hər hansı bir kinolara baxmaq məqsədilə gündə bir neçə saat istifadə edə bilər. Bundan artıq olması artıq ciddi psixoloji bir problem, xəstəlikdir. Bunun da axırı yaxşı qutarmır, getdikcə şiddətlənir, narkotik asılılığı kimi bir şey olur və çox ciddi problemlər yaranır. Ona görə də bu məsələyə bir qədər böyüklər nəzarət etməlivə uşaqlara da nəzarət etməlidirlər”.


Azərbaycan Ali Məhkəməsinin sabiq sədri bələdiyyə seçkisində blok şəklində iştirakın tərəfdarı deyil\nSiyasət 12 May 2009 13:11 (UTC+04:00)\nAzərbaycan, Bаkı, 12 may / TrendNews, müxbir A.Hüseynbala /\nAzərbaycan hakimiyyətinin siyasi kursunu dəstəkləyən Ali Məhkəmənin sabiq sədrinin rəhbərlik etdiyi partiyanın Siyasi Şurası bələdiyyə seçkilərində təkbaşına iştirak etmək haqda qərar qəbul edib.\n"Bu qərar partiyanın Baş Məclisində müzakirə olunacaq və bundan sonra yerli təşkilatlara bələdiyyə üzvlüyünə namizədlərin müəyyənləşdirilməsi tapşırığı veriləcək", - çərşənbə axşamı Trend -a Vəhdət Partiyasının sədri Tahir Kərimli bildirib.\nKərimlinin sözlərinə görə, onlar bələdiyyə seçkilərində digər siyasi partiyaların yaradacağı hər hansı bloka qoşulmaq niyyətində deyillər. "Biz heç bir partiyaya seçkilərdə əməkdaşlıqla bağlı müraciət də etməyəcəyik. Lakin hansısa pariyadan belə təklif olunarsa, müzakirə etməyə hazırıq", - Vəhdət sədri əlavə edib.\nO bildirib ki, partiya bələdiyyə seçkilərində təkbaşına iştirak etməklə öz gücünü sınamaq niyyətindədir. "Biz seçki nəticəsində yerli şöbələrimizin necə təşkilatlandığının da şahidi olacağıq. Düşünürəm ki, bu seçki bizim üçün həm də gələn il keçiriləcək parlament seçkilərinə ən yaxşı hazırlıq olacaq", - Kərimli vurğulayıb.\nАzərbаycаn Аli Məhkəməsinin kеçmiş sədri, sаbiq millət vəkili Кərimlinin rəhbərlik еtdiyi Vəhdət Pаrtiyаsı 2006-cı ilə qədər müхаlifət mövqеyində оlub. Pаrtiyа hаzırdа iqtidаrın siyаsi kursunu dəstəkləyir.


London Yay Paralimpiya oyunları başa çatıb. Azerisport.az xəbər verir ki, iştirakçı ölkələr medal siyahısını müəyyənləşdiriblər.\nAzərbaycan yığması Londonda bütövlükdə 12 medal qazana bilib. Bunlardan dördü qızıl, beşi gümüş, üçü bürüncdü. Paralimpiya millimiz bu göstərici ilə 27-ci olub.\nBütövlükdə isə Çin birinci olub. Bu ölkəni Rusiya və Böyük Britaniya izləyir.\nQeyd edək ki, medal sıralamasında say yox, qızıl və gümüş medalların kimdə daha çox olması nəzərə alınır.


Gənc sahibkarların məhsullarının sərgisi keçirilib\nRayonun eyniadlı qəsəbəsinin bir qrup sakini qaz, işıq, su və yol problemləri həll olunmayacağı təqdirdə parlament seçkisinə qatılmayacaqlarını deyirlər Oktyabrın 13-də gənc sahibkar və fermerlərin istehsal etdiyi məhsulların respublika sərgisi keçirilib. Bakı Biznes Mərkəzində keçirilən sərgi İqtisadi İnkişaf və Gənclər, İdman və Turizm nazirlikləri tərəfindən təşkil olunub.\nGənc sahibkar və alimlərin potensialının nümayiş etdirilməsinə həsr olunmuş tədbirdə gənclər, idman və turizm naziri Əbülfəz Qarayev və iqtisadi inkişaf naziri Fərhad Əliyev də iştirak edib. Fərhad Əliyevin sözlərinə görə, Azərbaycanda son illərdə sahibkarlıqla məşğul olan gənclərin sayı artmaqdadır və bu da ölkənin inkişafına xidmət edir:\n""Hamı yerli mal alsın, xeyir vətənə qalsın" devizi ilə keçirilən tədbirə gənclərin də qoşulması təqdirəlayiqdir. Biz ümid edirik ki, gənclər bu təşəbbüsə daha dinamik qoşulacaqlar və sonda istehsal olunan malların qiymətlərinin ucuzlaşmasına, keyfiyyətinin yaxşılaşmasına, sağlam rəqabətə nail olacağıq. Bu da ölkəmizin inkişafına xidmət edəcək".\nSərgidə ölkənin 30-a yaxın şəhər və rayonundan 80-dək gənc sahibkarın 200-dən artıq çeşiddə məhsul və xidmətləri nümayiş etdirilib. Gənc sahibkarlara Gənclər, İdman və Turizm Nazirliyinin diplomları da verilib.


Yol polisindən xəbərdarlıq - 30 MANAT CƏRİMƏ\nİdarədən verilən məlumata görə, payız fəslində sutkanın qaranlıq vaxtı çoxalır. Bu günlərdə bölgələrdə istirahətdə olanların Bakıya və digər şəhərlərə axını başlayır. Əksər sürücülər gecə vaxtı yola çıxdığı üçün yollarda müxtəlif problemlərlə rastlaşırlar.\nSürücüləri narahat edən məsələlərdən biri də qarşılıqlı hərəkət zamanı işıq sistemindən düzgün istifadə edilməməsidir. Çünki bəzi sürücülər avtomobilin uzaq işıqlarından harada gəldi istifadə etdiyi üçün başqalarına çətinlik yaradır. Bütün bunları nəzərə alaraq Dövlət Yol Polisi İdarəsi sürücülərin diqqətinə çatdırır ki, «Yol hərəkəti haqqında» Qanunun 73-cü maddəsinin 4-cü bəndinə görə, uzaq işıqlardan davamlı istifadə etmək qadağındır. Belə ki, uzaq işıq yaşayış məntəqələrində yol kifayət qədər işıqlandırıldıqda, yaşayış məntəqələrindən kənarda yolun hərəkət hissəsi yol boyu işıqlanmışdırsa və həmin işıqlandırma sürücüyə kifayət qədər məsafədə görmək imkanı verirsə yaxın işığa keçməlidir.\nBundan əlavə, sürücünün gözlərini qamaşdırmamaq məqsədi ilə qarşıdan gələn nəqliyyat vasitəsinə azı 150 metr qalıbsa uzaq işıqlar yaxın işıq rejiminə keçirilməlidir. Ümumiyyətlə isə qanunvericilik tələb edir ki, yol hərəkətinin digər iştirakçılarının gözlərini qamaşdıra bilən hər hansı digər hallarda uzaq işıq yaxın işığa keçirilməlidir. Bu isə o deməkdir ki, sürücülər təkcə qarşıdan nəqliyyat vasitəsi gəldikdə yox, həm də yolun hərəkət hissəsində piyada, at arabası, mal-qara ötürən olduqda da işıq cihazlarından qanunun tələbinə uyğun istifadə etməlidir.


Pomidor Soyuz 8: çeşidin xüsusiyyətləri və təsviri, bir şəkil ilə necə böyümək - Həm də - 2021\nSoyuz 8 pomidor növünün xüsusiyyətləri və təsviri, məhsulu\nErkən yetişmiş hibrid Soyuz 8 F1, erkən yazda fidan əkə biləcəyiniz və adi pomidor fidanlarının açıq sahəyə əkilməyə başladığı bir vaxtda məhsul götürə biləcəyiniz bir istixanada böyümək üçün idealdır. Pomidor Soyuz 8 təkcə istehlak üçün pomidor yetişdirənlər arasında deyil, həm də bazarda satış üçün pomidor əkən fermerlər üçün də populyardır.\nPomidor çeşidi Soyuz 8, pis hava şəraitində belə məhsulun demək olar ki, eyni vaxtda yetişməsi ilə dadın əla birləşməsidir. Olgun pomidorlar, hətta uzun məsafələrə nəql olunmağa yaxşı dözürlər.\nBu pomidor erkən yetişən növlərə aiddir - ilk fidanların görünüşündən yetişmiş meyvələrin kolleksiyasına qədər təxminən 3 ay çəkir. Məhsuldarlıq Birlik 8 yüksək. Bu hibrid müəyyənedicidir - kolun böyüməsi yuxarıda böyüyən çiçəklənmə ilə bir fırça ilə məhdudlaşır. Pomidorun daha da inkişafı qoltuqlarda merdiven yarpaqlarının görünməsi səbəbindən baş verir.\nBu növlər arasındakı əsas fərq, yumurtalıqları olan qruplar arasındakı məsafənin ümumiyyətlə 1 - 2 qalıcı yarpaq olmasıdır. İlk 5 yarpaqdan sonra, çiçəkli dəstələr görünür və sonra hər tumurcuqdakı yarpaqda növbə ilə dəyişir. Ümumiyyətlə, determinant hibridin bir tumurcuğunda çiçəklənmə ilə 6-dan çox dəstə böyümür. Pomidor Soyuz həm bağdakı yataqlarda, həm də istixanalarda və ya sadəcə bir film örtüyü altında yetişdirilə bilər.\nOrta hündürlükdə (bir metrdən çox olmayan) çox güclü kollar çox sayda yan sapa malikdir. Sürgünlərdəki bitkilərin miqdarı ortadır. Bir fırçadakı yumurtalıqların sayı 5 ilə 9 ədəd arasında dəyişə bilər.\nYetişmiş meyvələr yuvarlaq, dibində biraz düzəldilmiş, ətlidir. Qabıq olduqca sıx, parlaq qırmızı rəngdədir. Yetişmiş pomidorun kütləsi 105 - 110 q-a çata bilər, Birlik Səkkizinin yetişmiş meyvələri həm təzə, həm də qorumaq üçün istifadə edilə bilər. Bu hibridin pomidorları% 4.9-a qədər quru maddə ehtiva edir. Hər yetişmiş meyvədə toxum olan 5 kameraya qədərdir. Bu hibridin yetişmiş pomidorları çox dadlı, olduqca şirindir, lakin pomidorlara xas olan turşudur. Bir koldan açıq sahədə 10 - 11 kq-a qədər məhsul götürülə bilər və istixana şəraitində hibridin məhsuldarlığı m2-dən 14 - 18 kq-a qədər yüksəlir.2.\nBöyüyərkən, böyüyən kollar çöplərə bağlanmalıdır, çünki çox sayda yetişən meyvələr kök qırılmasına səbəb ola bilər. Meyvələrin yetişməsinə imkan vermək üçün lazımsız ögeyləri götürərək bir kol düzəltmək lazımdır. Yetişmiş pomidorlarda müxtəlif elementlərin duzları var: dəmir, maqnezium, kalium, sink, kobalt.\nUnion 8-in mübahisəsiz üstünlükləri aşağıdakı üstünlükləri əhatə edir:\nyetişmiş pomidorlar uzun məsafələrə daşınmasına yaxşı dözür;\nmeyvələr çatlamağa meylli deyil;\nhava şəraitinə baxmayaraq pomidorların mehriban olgunlaşması;\nkollar kifayət qədər yığcamdır, buna görə qorunan yerə əkmək üçün çox yaxşıdır;\ntütün mozaikasına yüksək müqavimət.\nÇeşidin kifayət qədər ciddi dezavantajları var:\ngec yanma, apikal çürük, makrosporioza qarşı zəif müqavimət;\nçırpma kollarına ehtiyac;\nçox isti havalarda (hava istiliyi 29 - 31 ° C-dən yuxarı olduqda) meyvələr qoyulmur;\nyetişmiş pomidor toxumları daha çox əkmək üçün uyğun deyil.\nSoyuz 8 pomidor sortunun xarakteristikası və təsviri mart ayının son ongünlüyündə evdə fidan üçün toxum əkildiyini söyləyir. Fidanlar istixana şəraitində böyümək üçün nəzərdə tutulubsa, toxum materialı mart ayının əvvəlində evdə əkilə bilər.\nToxum dərinliyi 2,5 sm-dən çox deyil, böyüyən fidanlar üzərində 2 - 3 qalıcı yarpaq görünəndə daldırılmalıdır. Açıq yerə əkilmədən 1,5 həftə əvvəl, becərilən fidan sərtləşmək üçün təmiz havaya çıxarılmalıdır. Ümumiyyətlə, fidan yetişdirərkən azot, fosfor və kalium olan kompleks gübrələrlə 2-3 dəfə qidalanır. Kök sisteminin daha aktiv böyüməsi üçün fidanları "Kornevin" və ya başqa bir oxşar preparatla dölləyə bilərsiniz.\nİlk tumurcuqların görünməsindən təxminən iki ay sonra, fidanlar açıq yataqlara köçürülməyə hazırdır. Ardıcıl kollar arasındakı məsafə - 0.4 m, sıralar arasında - 0.7 m, ümumiyyətlə 1 m2 ən çox 4-5 bitki əkilir. Bu hibridin pomidorların əsas göbələk xəstəliklərinə qarşı aşağı müqavimət göstərdiyinə görə, fidanları boş torpaqda (içərisində nəm durğunluğu olmadan) əkmək tövsiyə olunur.\nƏlavə qayğı aşağıdakı prosedurlara aiddir:\nbitki kütləsinin böyüməsi, məhsulun çiçəklənməsi və yetişməsi dövründə müntəzəm qidalanma;\nalaq otlarının eyni vaxtda çıxarılması ilə torpağın boşaldılması;\nvaxtında jartiyer qapılara və ya digər növ dəstəklərə çəkilir.\nƏlavə gübrə verərkən azot gübrələrinin pomidor üçün yalnız bitki kütləsinin böyüməsi mərhələsində lazım olduğunu unutmamalıyıq. İlk yumurtalıqların görünməsi ilə üst paltarda azot əlavə olunmur, əks halda yarpaqlar və gövdələr “kökələcək” və yumurtalıqların sayı azalacaq.\nÇiçəklənmələrin meydana gəlməsi və meyvələrin yetişməsi dövründə torpağa yalnız kalium və fosforlu mineral gübrələr tətbiq olunur.\nSoyuz 8 çeşidini yetişdirən tərəvəz yetişdiricilərinin rəyləri belə ümumiləşdirilə bilər:\nhibrid ən yaxşı erkən yetişən pomidorlardan birinə aid edilə bilər;\nmeyvələrin mehriban yetişməsi, pomidor yığımının ilk günlərində ümumi məhsulun% 65-nə qədər məhsul götürməyə imkan verir;\ndaha yüksək məhsuldarlıq Union'a bir tumurcuq şəklində qurulmuş 8 kol verir;\nməhsulun erkən yetişməsi səbəbindən, gec yanma təsirindən təsirlənmir.\nBu erkən yetişən çeşid kiçik təsərrüfatlarda böyümək üçün idealdır. İstixanada erkən əkməklə, iyun ayının ortalarından sonuna qədər məhsul götürə bilərsiniz.\nCopyright 2021 \_ Bağbanlar üçün bağçılıq haqqında \_ Soyuz 8 pomidor növünün xüsusiyyətləri və təsviri, məhsulu


Yeni qələbələri qarşılamaq üçün addım atmaq!\nMüstəqil Tərəfdaşların qaytarılması kampaniyası\nSİS HERBALIFE ID NÖMRƏNİZİ BƏRPA EDƏRKƏN AŞAĞIDAKILARI ƏLDƏ EDİRSİNİZ:\nHerbalife Nutrition məhsullarına 35% endirim\n1 illik üzvlük haqqı\nHerbalife Nutrition ilə yüksəlmək və inkişaf etmək imkanı1\nYeni məhsullarımızı özünüz üçün kəşf edin!\nBizim yeni məhsullarımızla tanış olun! Onlar balanslaşdırılmış qidalanma, fəal həyat tərzi və yaxşı əhvalın saxlanılması üçün hazırlanmışdır!\nŞef kimi hazırlanmağı öyrənmək\nLƏZZƏTLİ VƏ FAYDALI YEMƏK HAZIRLAYIN\nReseptləri zövqünüzə uyğun seçin, özünüzü və yaxınlarınızı sevindirin!\nArzularınızın peşəsini reallaşdırmaq\nYeni məhsullar haqqında\nUğurlu bir biznes başlamaq\nHERBALIFE NUTRITION BİZNESİNƏ NECƏ QAYITMALI?2\nƏlverişli bir üsul seçin.\nBu nömrə 0-888-70-70-70 ilə siz:\nID nömrənizi bərpa edə biləcəksiniz\nŞəxsi məlumatlarınız yoxlaya biləcəksiniz\nBiz nömrənin bərpasına dair aksiya ilə bağlı sizin ən çox soruşulan suallarınıza cavab tapmağa kömək edərik. Sadəcə bu istinad linkinə daxil olun.\n1Göstərilmiş gəlirlər və biznesin irəliləməsi nümunələri fərdidir və tipik deyil. Müstəqil Tərəfdaşların mümkün gəlirləri haqqında əlavə məlumat almaq üçün, www.Herbalife.com və www.MyHerbalife.com saytlarında dərc olunan Herbalife Nutrition-ın verdiyi Mükafatların illik Orta səviyyəsi Hesabatına baxın. " Əks -səda yaradan bir gəlir səviyyəsini təmin edə bilən pərakəndə biznes qurmaq davamlı bir vaxt tələb edir; Müstəqil Tərəfdaşların digər Müstəqil Tərəfdaşlara təlim keçməsi və Sponsor kimi dəstəklənməsi fəaliyyətləri onların şəxsi seçimidir və gəlirlərinin bir hissəsi olan komissiya və digər mükafat növlərinin alınmasına səbəb olur.\n2Aksiya yalnız etibarlı Müstəqil Tərəfdaş razılaşması olmayanlar üçün keçərlidir.\n© 2017 Herbalife International, Inc. | Herbalayf İnterneşnl MMC RS. Bu saytın materialların təkrar hasil olunması yalnız yazılı razılıqla mümkündür. Bütün hüquqlar qorunur. Digəri göstərilmədiyi halda, bu saytda bütün ticarət markaları və məhsulların təsviri Herbalife International, Inc şirkətinin mülkiyyətidir.


Azərbaycanda yeni universitet yaradılır | www.Sun.az\n07.03.2011 Bölmə: Xəbərlər\nAzərbaycan Dövlət Neft Şirkəti (ARDNŞ) ölkədə ən müasir standartlara uyğun universitet yaratmaq fikrindədir. Bu barədə ARDNŞ prezidenti Rövnəq Abdullayev gənclərlə görüşündə açıqlama verib. Onun sözlərinə görə, Bibiheybətdə yaradılacaq universitet yüksək səviyyəli neft mütəxəssislərinin hazırlanması ilə məşğul olacaq: “Artıq bununla bağlı Dövlət Neft Şirkəti Aberdin Universiteti və Hyuston Neft İnstitutu ilə danışıqlar aparır”.\nR.Abdullayev qeyd edib ki, yaxın illərdə görüləcək işlərdən biri Bakı yaxınlığında iri neft emalı, neft-kimya və qaz-kimya komplekslərinin yaradılması olacaq: “Bu kompleks Bakıdakı iri neft emalı müəssisələrini əvəz edəcək. Kompleksin tikintisi nəticəsində 10 min yeni iş yeri açılacaq”.\nARDNŞ prezidentinin sözlərinə görə, Sumqayıtda kimya texnoparkının yaradılması nəzərdə tutulur: “Bununla bağlı dünyanın iri kimya şirkətləri ilə iş aparılır. Bunun üçün böyük ərazi ayrılıb. Burada işləyən şirkətlərə güzəştlər tətbiq olunacaq. Bu texnopark da 10 min yeni iş yerinin açılmasına səbəb olacaq. Sumqayıtda karbomid zavodunun tikintisi nəticəsində isə 3 min yeni iş yerinin açılacağı gözlənilir”.\nMüəllif: NiXaTello Baxış sayi: 1784 07.03.2011


“Allah bilir ki, oraya nə qədər meyit atıb” – SƏBUHİ MƏMMƏDLİ YEKATERİNBURQDAN YAZIR\n16:29 15 Noyabr 2016\nƏvvəli bu linkdə (http://news.lent.az/news/259194)\n8 gündən sonra Fehruza yenidən sui-qəsd olur. Bu dəfə isə killeri zərərləşdirə bilir. Hə, inanmazsız, özü və oğlu Nicat killeri tuturlar.\nBəs kimdi sifarişçi?\nFehruz çox adamların adını çəkir. Yekaterinburqdakı diaspora liderindən tutmuş, öz yerliləri, Ağdamın Mərzili kəndindən olan Səfərovlar qardaşlarınadək. Bunu killer də ona deyir. Killer Rufan, Turan adlarını çəkir. Konkret ünvanlar deyir. Fehruz Rusiya İstintaq Komitəsinin rəhbəri Bastrıkinə belə müraciət edir. Və ona cavab da gəlir. Cavab da isə məlum olur ki, baş verənlərlə bağlı kriminalistlər araşdırma aparırlar.\nBiz Yekaterinburqda adları bu cinayətlərdə hallanana Səfərovlarla da görüşdük. Məlum oldu ki, əksinə Səfərovlardan biri, Akif Səfərov iddia edir ki, Fehruz onu bıçaqlayıb nə vaxtsa. Hətta qohum-əqrəbanı ona minnətçi salıb ki, bu barədə sussunlar. Və susublar da. Amma Yekaterinburqda baş verən hadisələrlə bağlı bir nəfərin adı xüsusi hallanar. Bu, Konteyevdi. Şəhərin keçmiş vitse-meri. Adamı yerli məhkəmə 18 il müddətinə həbs cəzası verib.\n“Adam sadəcə qanqster idi. Burada bir göl var. Allah bilir ki, oraya nə qədər meyit atıb öldürüb. Bu adam sadəcə hamını işə salırdı, obyektlərini əllərindən alırdı. Elə Fehruz da onunla dost idi. Onunu adamı idi”. Bunu isə bizə Akif Səfərov deyir. Fehruzun onu bıçaqladığını deyən sahibkar.\nKimdi axı bu Konteyev?\nAdam 18 il həbs alıb. Viktor Konteyevlə 12 nəfərlə birgə müttəhimlər kürsüsündə əyləşib. Onlar cinayət yolu ilə əldə edilən müəssisənin qanunsuz olaraq özəlləşdirilməsi də daxil olmaqla bir sıra məsələlərdə ittiham edilirlər. İstintaqın versiyasına görə, Konteyev şəhər merinin müavini olduğu zaman əsasən Orta Asiyadan gətirilən meyvə-tərəvəzin satıldığı bazanın işində fəal iştirak edib, bazanın mərhum müdiri Rusinadan mütəmadi olaraq “pay” alıb. Daha sonra isə o, 2005-2006-cı illərdə iki rəqibinin öldürülməsində günahlandırılıb. Onun tapşırığının yerinə yetirənlər isə “Qlaz” ləqəbli avtoritet biznesmen Yevgeni Qlazırın və bir qrup killer olub. Killerlər arasında İmeda Nosadze, Parsanov, Sidorov, Topşişvili, Yusifov, Xalidov soyadlı şəxslər var. Konyetevin tapşırığı ilə onlar iki nəfəri qətlə yetirərək basdırıblar.\n2008-ci ildə Konteyevin məşhur 4 saylı bazanın müdiri Rusina ilə münasibətləri gərginləşib. Konteyev bazaya tam yiyələnmək istəsə də, Rusina bundan imtina edib. V.Konteyev 2011-ci ilin avqustunda Kurqandan olan biznesmenlərin öldürülməsində ittiham edilərək saxlanılıb. 2012-ci ildə isə ona qarşı merin müavini işlədiyi dövrlərdə külli miqdarda rüşvət alması ittihamı irəli sürülüb. Konteyevin xanımı da bu məsələlərdə iştirakda günahlandırılıb. Ancaq o, ölkəni tərk etməyə fürsət tapdığına görə həbs edilməyib. Hazırda beynəlxalq axtarışda olan qadın barəsində qiyabi həbs qərarı çıxarılıb.\nƏslində hər şey də bundan sonra başlayıb. Elə Fehruza sui-qəsd də. Fehruz ona olan sui- qəsddə ittiham etdikləri adamlar da, onun Konteyvlə münasibətləri olduğunu deyirlər. Fehruz konkret adlar çəkir, hətta killerin şəklini belə təqdm edir. Azərbaycanını Rusiyadakı səfir Polad Bulbüloğludan tutmuş, hamıya müraciət edir ki, onun həyatına təhlükə var. Və eyni zamanda elə həmin Polad müəllimi və Azərbaycanın Yekaterinburqdakı sabiq konsulu Sultan Qasımovu da ittiham edir. Bir sözlə, ilgək o qədər sarınıb ki, nəinki müxbir, Allah da gəlsə, baş aça bilməz. Amma biz bu ilgəyi açacayıq. Söhbət ağla gəlməz kriminal hadisələrdən gedir. Burada heç kimi ittiham etmək fikrimiz yoxdur. Sadəcə, yazılarımız izləyin, hər şeyi biləcəksiniz.\nHə, o ki, qaldı 4 saylı bazaya, bu bazanın nə yerli diaspora lideri Şahin Şıxlinskiyə aidiyyatı var, nə də adı gedən mərhum Rövşən Lənkəranskiyə. Bu başqa bir mövzudur. Odur ki, bizimlə qalın.\nArdı daha maraqlı olacaq.\nAllah bilir oraya meyit atıb SƏBUHİ MƏMMƏDLİ YEKATERİNBURQDAN YAZIR


Ramil Usubov daha yüksək vəzifəyə təyinat alıb - modern.az\n21 İyun 2019, 15:06 | HADİSƏ\n“Əslində Ramil Usubov daha yüksək vəzifəyə təyinat alıb. Dövlətin təhlükəsizliyilə yanaşı, ayrı-ayrı vətəndaşların hüquq və azadlıqlarının təhlükəsizliyi, qurumların işinin təşkilinə nəzarət edilməsinin hamısı Təhlükəsizlik Şurasının səlahiyyətlərinə aiddir. Bu baxımdan Ramil müəllim daha yüksək vəzifəyə təyinat alıb və biz onu yalnız təbrik edə bilərik. Doğrudan da, Ramil Usubov müsbət imic formalaşdırıb, bu da onun özünün əziyyətinin bəhrəsidir. Ramil müəllim həm Naxçıvanda, həm Bakıda işlədiyi dövrdə təkcə ictimai asayişin, əhalinin hüquq və azadlıqlarının qoruyucusu kimi yox, həm də bir insan kimi vətəndaşlarla təmasda olmağı bacarıb. Bütün deputatlar onu çox istəyir və istəməkdə də davam edəcək. Bunların arasında Qeyri-Hökumət Təşkilatlarının nümayəndələri, redaktorlar, ayrı-ayrı sahələrin adamları var. Ramil Usubov obyektiv, professional, qərəzsiz insandır”.\n“Vilayət Eyvazov Ramil Usubovun yetirməsidir. Burada Ramil müəllimin də xidmətləri var. Bu baxımdan Ramil Usubov haqqında müsbət olmayan fikirlər səsləndirmək niyyətində olanlar isə yaxşı olar papaqlarını qabaqlarına qoyub düşünsünlər. Sosial şəbəkədə müsbət fikir səsləndirənlərə isə sonsuz təşəkkür edirəm. Mən əminəm ki, Ramil Usubovun Daxili İşlər Nazirliyində başlamış olduğu islahatlar Vilayət müəllim tərəfindən davam etdiriləcək.\n“Arzu edirəm ki, daxili işlər orqanlarında yeni təyin olunmuş rəhbər şəxslərdən sonra həmin idarə və şöbələrdə digər əməkdaşların yerdəyişmələrinə və təyin olunan rəisin öz adamlarının o yerə, rəhbərlik etdiyi quruma gətirilməsinə son qoyulsun. Yəni rəis təyin olunduqdan dərhal sonra tutaq ki, rayon polis idarəsinin rəisi müəyyən adamları şöbə rəisi və müavinləri, digər vəzifəli şəxslərin yerlərinin dəyişdirilməsinə çalışır. Belə hesab edirəm ki, bu lazım deyil. Çox istəyərdim ki, Vilayət müəllim bu sahədə olan müəyyən məqamları artıq dayandırsın. Hansısa rəhbər şəxs işindəki nöqsanlara görə vəzifəsindən kənarlaşdırılmayıbsa, yeri dəyişdirilibsə, onda onun tabeçiliyində olanların yeni təyinatla yerlərinin dəyişdirilməsi, sərəncama göndərilməsi praktikasına son qoyulmalıdır. Bu, polis əməkdaşları arasında müəyyən narazılıqlara səbəb olan məqamlardan biri idi.


Sərdar Cəlaloğlu siyasətdən elmə keçdi: “Nobel Komitəsinə yeni nəzəriyyə göndərəcəm” - modern.az\n10 Avqust 2019, 12:24 | ÖLKƏ\n“Müsavat Partiyası ilə elə bir əlaqəmiz yoxdur. Bunun da səbəbi Müsavat Partiyasının özününü partiyalar arası əlaqələrə meyl etməməsidir”- bunu Modern.az-a açıqlamasında Azərbaycan Demokrat Partiyasının (ADP) sədri Sərdar Cəlaloğlu bildirib.\n“Tədbir keçirərkən Müsavat Partiyasını dəvət edəndə gəlmirlər, nə də özləri təşkil etdiyi tədbirlərə bizi dəvət edir. Əgər Müsavat Partiyası təşəbbüs göstərsə, sözsüz ki, biz əlaqə yaradar, birlik göstərərik. Ümumiyyətlə, ölkədə müxalif partiyalar arasında həmrəylik güclənməyənədək, vahid müxalif cəbhə yaranmayanadək, heç bir dəyişikliyə nail olmaq mümkün olmayacaq”.\nElmi fəaliyyətlə məşğul olduğunu deyən Sərdar Cəlaloğlu yeni nəzəriyyəsi haqqında da danışıb:\n“Hazırda elmi tədqiqatlarımı davam etdirirəm. Bu il biologiyadan “həyatın əmələ gəlməsi haqqında” Nobel komitəsinə əlavə nəzəriyyə göndərəcəm. Dünya elmində həyatın əmələ gəlməsi haqqında heç bir bitkin nəzəriyyə yoxdur. Mövcud nəzəriyyələrin də heç biri hamı tərəfindən qəbul edilmir və açığı o qədər də inandırıcı deyil. Hazırladığım nəzəriyyə bütün nəzəriyyələrin hamısından daha inandırıcı və elmidir. Digər nəzəriyyəmi iki il əvvəl Nobel komitəsinə göndərmişdim. Bu il həmin nəzəriyyəni Rusiya Nobel komitəsi öz təşəbbüsü ilə təkrar Nobel komitəsinə təqim edib. Paralel olaraq hazırda iki kitab yazıram. Həmin kitablardan biri sosiologiyaya aiddir. Hazırlanan materialda Quran və sosioloji elmlər üsulu ilə paralel olaraq azadlıq və köləlik, eləcə də müəyyən mövzular izah ediləcək”.


İllik – Səhifə 462 – Yenicag.Az\nİcbari Tibbi Sığorta üzrə Dövlət Agentliyinin İdarə Heyətinin sədri Zaur Əliyev və Tibbi Ərazi Bölmələrini İdarəetmə Birliyinin (TƏBİB) İdarə Heyətinin sədri Ramin Bayramlı koronavirus əleyhinə vaksinin ikinci dozasını vurdurublar.\nInvestAZ İnvestisiya şirkətinin analitikləri bu həftə üzrə dünya maliyyə bazarlarında son vəziyyət və qısa müddət ərzində gözlənilənlərlə bağlı məlumat verib. […]\nBakıda güclü külək getdikcə çoxalır - XƏBƏRDARLIQ\nBakıda küləklərin getdikcə çoxalması dünyada baş verən qlobal iqlim dəyişmələri ilə əlaqədardır.\nRamiz Mehdiyev Misir Mərdanova yeni vəzifə verdi\nAzərbaycan Mərkəzi Bankı 1 mart tarixindən etibarən valyuta məzənnələrini açıqlayıb.\nFutbol üzrə Azərbaycan Premyer Liqasında XX tura start verilib.\nİlham Əliyev Daşaltı kəndinin bərpası ilə bağlı tapşırıq verdi – FOTO\nEv yandı - Xəsarət alan var\n2021-ci ilin yanvar ayının 1-nə Azərbaycanda vaxtı keçmiş kreditlərin həcmi 893,1 mln. manat təşkil edib ki, bu da illik müqayisədə 29,8% azdır.


Eldar Mahmudov cəzalandırıldı: sıradakı kimdir? » BolgeXeber.Com -Bölgələrdən xəbəriniz olsun!\nBolgeXeber.Com » Analitika » Eldar Mahmudov cəzalandırıldı: sıradakı kimdir?\nEldar Mahmudov cəzalandırıldı: sıradakı kimdir?\nOxunub: 2 202 Ziya Məmmədov və Etibar Pirverdiyevin də adı siyahılarda; ekspertlər prosesin davamlı olacağını iddia edirlər\nFəzail Ağamalı: “MTN şefi vəzifəsindən uzaqlaşdırılırsa...”\nFazil Mustafa: “Yaxın zamanlarda çox ciddi addımlar atılacaq”; Fərəc Quliyev: “Buna sevinmirəm, çünki səbəblərini bilmirəm”\nMilli təhlükəsizlik naziri Eldar Mahmudovun işdən çıxarılması ölkə gündəmini tamamilə dəyişib və seçki mövzusunu da arxa plana atıb. Dövlətin ən əhəmiyyətli orqanında baş verən qəfil dəyişiklik bir çox sualları ortaya çıxarıb. Hazırda əsas müzakirə mövzularından biri, toxunulmaz hesab edilən milli təhlükəsizlik nazirindən sonra prosesin istiqamətinin haraya aparacağıdır. Əksər ekspertlər iddia edirlər ki, bu sırada başqa “toxunulmazlar” da var. Hətta artıq yaxın vaxtlarda iqtidar komandasında uzaqlaşdırılacaq məmurların siyahısını hazırlayanlar da var.\nİddialara görə, “cəzalılar” siyahısına aylar öncədən səlahiyyətləri bir-birinin ardınca əllərindən alınan nəqliyyat naziri Ziya Məmmədov və “Azərenerji” ASC-nin prezidenti Etibar Pirverdiyev başçılıq edir. Onların seçkilərdən dərhal sonra vəzifələrindən azad olunacaqları bir çoxları üçün artıq qəti qənaət halındadır.\nOnu da qeyd edək ki, son aylarda prezidentin rüşvətxorluq və korrupsiyaya qarşı kəskin və qəti çıxışlarının şahidi oluruq. O, hökumət üzvləri ilə keçirdiyi ən son müşavirəsində sahibkarları incidən, rüşvət alan, monopoliya və korrupsiya hallarına yol verən vəzifəli məmurları xəbərdar etmiş, bununla da ictimaiyyətə ciddi bir cəza prosesinin başlayacağını anons etmişdi. Lakin çoxlarının gözlədiyinin əksinə olaraq, proses seçkidən sonraya qalmadı; ilk zərbəni də Etibar Pirverdiyev və Ziya Məmmədov almadı. Prezident hər kəsin toxunulmaz hesab etdiyi və qorxduğu ən güclü nazirdən - milli təhlükəsizlik orqanının şefi Eldar Mahmudovdan başladı.\nİndi sual budur: proses başlayıb, “toxunulmazlar”dan ən qüdrətlisi getdi; bəs sırada kimdir?\nBu sual “Eldar Mahmudovun yerinə kim təyin olunacaq” sualı qədər hazırda aktualdır.\nİqtidaryönlü deputat Fəzail Ağamalı ölkə başçısı tərəfindən kadr dəyişikliklərinin davam edəcəyinə inananlardandır: “Ölkə prezidenti rüşvətxorluq və korrupsiyaya qarşı müharibə elan edib. Prezidentin Nazirlər Kabinetinin son toplantısında söylədiyi bir fikri sizə xatırlatmaq istərdim. O bildirdi ki, artıq hövsələsi yoxdur, artıq hər şey itib, son həddir. Bu sözlərin arxasında böyük fikirlər yatır, ölkə başçısının iradəsi dayanır. Bu baxımdan milli təhlükəsizlik nazirinin və mətbuatdan oxuduğumuz bir neçə şəxsin işdən azad olunması bu iradəyə söykənir. Onların həbs olunmaları ilə bağlı verilən xəbərlər nə dərəcədə həqiqətdir, onu deyə bilmərəm, amma Eldar Mahmudovun postundan uzaqlaşdırılması bir həqiqətdir.\nBu, çox ciddi məqamlardan xəbər verir və bir vəzifə daşıyıcısının işdən azad olunması mənasında qəbul edilməməlidir. Çünki Milli Təhlükəsizlik Nazirliyi Azərbaycan dövlətçiliyinin təhlükəsizliyini qoruyan yeganə ali icra qurumudur. Ölkə prezidentinin tapşırıqlarını yerinə yetirən ciddi bir hüquq-mühafizə orqanıdır. Bu qurumun rəhbəri, şefi vəzifəsindən uzaqlaşdırılırsa, deməli, başlayan proses kifayət qədər düşündürücüdür. Bundan sonra da bənzər hadisələrin şahidi olacağıq. Çünki situasiya onu deyir, prezidentin verdiyi xəbərdarlıq nəticəsini vermirsə, qəti və kəskin addımların atılmasına ehtiyac var”.\nF. Ağamalı E. Mahmudovun yerinə kimin gətiriləcəyi ilə bağlı da fikirlərini dedi: “Onun yerinə kimin təyin olunacağını demək çətindir. Çünki bu, prezidentin səlahiyyətinə aid məsələdir. Ancaq düşünürəm ki, Milli Təhlükəsizlik Nazirliyi olduqca ciddi qurum olduğuna görə ora təsadüfi kadr təyin olunmayacaq. Onu əvəzləyəcək şəxs təkcə peşəkarlığı ilə fərqlənməli deyil, eyni zamanda, bütün ruhu ilə müstəqilliyimizə, dövlətçiliyimizə bağlı olmalıdır. Özünün təmizliyi ilə hər kəsə nümunə olmalıdır. İnanıram ki, məhz bu standartda bir kadr yeni nazir təyin ediləcək”.\nBöyük Quruluş Partiyasının sədri, millət vəkili Fazil Mustafa baş verən dəyişikliyin gözlənilən olduğunu bildirdi: “Normal ölkələrdə bu cür dəyişikliklər sıradan bir proses xarakterində olur. İstənilən iqtidar belə dəyişiklik edir və etimadı doğrultmayan kadrları azad edir. Eldar Mahmudovla bağlı proses isə cəmiyyətimizdə ona görə ciddi səs-küy yaratdı ki, artıq milli təhlükəsizliyimizlə bağlı məsələ gündəmə çıxırdı. Bir qurum fəaliyyətindən tamam kənar işlərlə məşğul olurdu. Bu da Azərbaycanda sahibkarlığın inkişafına böyük zərbə vururdu. Bu baxımdan, atılan addım cəmiyyətdə müsbət qarşılandı. Prezidentin addımı cəmiyyətin bütün təbəqələri tərəfindən təqdir olunur. Bu həm də sahibkarların hüquqlarının qorunması, dəxli olmayan funksiyaları mənimsəyərək, onları sıradan çıxarmaq ənənəsinə son qoymaq baxımından ümidlər yaradır. İnanaq ki, bu proses davam edəcək. Artıq hər bir orqan öz sahəsinə uyğun fəaliyyət göstərməlidir. Cəmiyyətdə də əsas səs-küy yaradan məsələ bununla bağlı idi. Bundan sonra ümid edək ki, belə neqativ hallara yol verilməyəcək. Prezidentin iradəsi ortadadır. Çox güman ki, yaxın zamanlarda bu tipli, gözlənilən və gözlənilməz çox ciddi addımlar atılacaq”.\nAzərbaycan Milli Dirçəliş Partiyasının sədri, deputat Fərəc Quliyev ölkədə hər cür islahatların aparılmasının tərəfdarı olduğunu söylədi: “Parlamentdə dəfələrlə səsləndirmişəm. Mən islahatların aparılmasının tərəfdarıyam. Hesab edirəm ki, ölkədə korrupsiyaya qarşı mübarizə güclənməlidir. Kadr dəyişikliyinin bu aspektdən dəyərləndirilməsinin tərəfdarı deyiləm.\nPrezidentin korrupsiyaya qarşı mübarizəsini, sahibkarlığa qarşı olan maneələrə müqavimət göstərməsini, qeyri-neft sektorunun inkişafı sahəsindəki addımlarını təqdir edirəm. Baş verən kadr dəyişikliyinə sevinmək fikrində deyiləm. Çünki bunun kökündə nələrin dayandığını bilmirəm. Prezidentin atdığı addımları davam etdirəcəyinə əminəm. Bir çox məmurların vəzifəsini itirəcəkləri gözlənilən haldır. Daha ləyaqətli, peşəkar insanların vəzifələrə gətirilmələri vacibdir”.


“Gürcüstan və Ermənistanı Azərbaycanla siyasi azadlıqlar, siyasi fəaliyyət baxımından müqayisə etmək haqsızlıq olardı, Azərbaycanda vəziyyət daha ağırdır.”\nBunu “Toplum TV”-yə Müsavat Partiyasının üzvü Yadigar Sadıqlı "Fridom Haus"un ("Freedom House") Avropa və Avrasiyada demokratiyanın vəziyyətinə dair “Keçid Ölkələri 2021” adlı hesabatını şərh edərkən deyib.\nO, hesabatın ədalətli olduğunu deyir: “Azərbaycanda getdikcə demokratiyanın bütün rüşeymləri məhv olur. Siyasi müxalifətin mövcudluğu artıq şübhə altındadır, demək olar ki, tək-tük istisnalardan başqa hamısı hakimiyyət tərəfindən ələ alınıb və ya susdurulub. Azərbaycanda gedən proseslərdə siyasi partiya və ictimai təşkilatların iştirakı qeyri-mümkündür. Hər şey bir nəfərin, bir ailənin əlində cəmlənib. Azərbaycanın avtoritar rejimdən totalitar rejimə keçid mərhələsində olduğu da söyləmək olar. "Fridom Haus"un bu rəyində qeyri-adi bir şey yoxdur”.\nY.Sadıqlının fikrincə, Azərbaycanda hüquq və azadlıqlar bağlı vəziyyət digər Qafqaz ölkələrindən pisdir: “Gürcüstanda siyasi partiyalar normal fəaliyyət göstərir və kifayət qədər güclü qüvvədirlər. Ermənistanda siyasi partiyalar nüfuz cəhətdən zəifdir, bu onların keçirdikləri aksiyalarda da özünü göstərir. Düşünürəm ki, bu, hakimiyyətin avtoritar idarə etməsinə görə deyil, Ermənistanda gedən siyasi proseslərin nəticəsidir. Ermənistan cəmiyyəti bir keçid mərhələsindədir”.\nSeymur Həzi: “Heç bir xüsusi siyasi islahat və yenilik gözləməyə dəyməz”\nAzərbaycan Xalq Cəbhəsi Partiyası (AXCP) sədrinin müavini Seymur Həzi bildirib ki, Azərbaycanın reytinqi qonşu ölkələrlə müqayisədə çox aşağıdır.\nOnun sözlərinə görə, hakimiyyət bu sahədə müsbət addım atmaqda da maraqlı deyil: "Bütün bunlar Azərbaycan hökümətinin siyasi fəaliyyətinin nəticəsidir. İllərdir ki, insanların ifadə azadlığı, sərbəst toplaşma və seçki hüquqları kobud pozulur. Elementar azadlıqları yoxdur. Belə bir hesabatın olduğu dövrdə İlham Əliyev MSK-nı yeni tərkibdə təsdiq etdi, amma yenə də MSK-nın yeni tərkibi köhnə adamlardan ibarət idi. Bu, bir daha göstərdi ki, heç bir xüsusi siyasi islahat və yenilik gözləməyə dəyməz. Məzahir Pənahov işinin başında olduğu müddətcə bütün ümidlərin üstündən xətt çəkəcək. Ona görə də bu hesabatda qeyd olunanları Azərbaycan hökumətinin siyasi fəaliyyətinin nəticəsini sayıram”.\nAXCP funksioneri Gürcüstan və Ermənistanda siyasi azadlıqlarla bağlı durumun daha fərqli, rejimin daha yumşaq olduğunu düşünür: “Gürcüstanda da siyasi həbslər var və bu siyasi motivli həbslər beynalxalq ictimayətin diqqətindədir. Avropa Birliyi bu həbslərin nəticələrini ortadan qaldırmağa çalışır. Digər bir məqam odur ki, Gürcüstanda siyasi həbslər və repressiyalar olsa da, sərbəst toplaşma hüquqları da var. Ermənistanda nisbətən azadlıqlar var, bu azadlıqların nə qədər davam edəcəyini bilmirik. Təbii ki, Ermənistandakı rejim Azərbaycandan bir qədər yumşaq rejimdir”.\nElman Məmmədov - YAP\nElman Məmmədov: "Hesabat qərəzlidir"\nMilli Məclisin deputatı Elman Məmmədov isə düşünür ki, hesabat qərəzlidir: “Azərbaycan demokratik dövlətdir, Konstitusiyamızda bütün demokratik dəyərlər öz əksini tapıb. Ölkə hüquqi, demokratik qayda-qanunla idarə olunur. Belə məqsədli, qərəzli hesabatları çox görümüşük”.\nElxan Şahinoğlu: “Azərbaycanı hazırda tam demokratik hesab etmirəm…”\nPolitolog Elxan Şahinoğlu isə deyir ki, bu cür hesabatlar Azərbaycan hökumətini narahat etmir: “Vaxtilə Azərbaycanda ABŞ-ın müxtəlif təşkilatları fəaliyyət göstərirdi, onlar da ölkədən çıxarıldı. Azərbaycanın bu sahədə müəyyən problemləri var, amma düşünürəm ki, bunları özümüz həll etməliyik. ABŞ vəya Avropanın rəyinə ehtiyacımız yoxdur. Onlar hər zaman ikili standartlarla çıxış edirlər. Azərbaycan haqqında danışanda Ermənistan haqqında susurlar. Məsələn, 2008-ci ildə Ermənistanda prezident seçkilərində qarışıqlıq oldu, 10 nəfər adamı güllələyib qətlə yetirdilər. Bu məsələ ilə bağlı beynəlxalq insan haqları təşkilatının heç bir açıqlaması, hesabatı olmadı. Amma Azərbaycanda nəsə olanda tez hesabata daxil edirlər. Oan görə də problemləri özümüz həll etməli, islahatları sürətləndirməli və hansısa beynəlxalq təşkilatın hesabatını gözləməməliyik”.\n“Əlbəttə, hesabatlar oxunmalıdır, orada yazılanlar diqqətlə nəzərdən keçirilməlidir ki, pozuntu haqqında nəyi nəzərdə tutduqlarını görək. Amma bir məsələ də diqqətimizdən yayınmamalıdır ki, müharibə ilə bağlı da ikili standartlar göz önündədir. Ermənilər hər yerdə əsir məsələsini gündəmə gətirirlər və çox təəssüflər olsun ki, həmin təşkilatlar onlara müəyyən qədər dəstək verirlər. Halbuki o insanlar əsir deyillər, 10 noyabr razılaşmasından sonra silahla Azərbaycan ərazisinə keçərək əsgərlərimizə atəş açıblar. Haqlı tərəf bizik, hələ də minalanmış ərazilərin xəritələri bizə verilmir və heç bir beynalxalq təşkilat bununla bağlı bəyanat vermir. Bunun özü belə ikili standartlardan xəbər verir”.\nPolitoloq düşünür ki, parlamentin səlahiyyətləri artırılmalıdır: “Azərbaycan tam avtoritar ölkə deyil. Təbii ki, problemlərimiz də var. Parlament seçkiləri tam şəffaf keçirilmir, bütün siyasi qüvvələr parlamentdə təmsil olunmur. Bunlar qüsurlarımızdır və aradan qaldırılmalıdır. Azərbaycanı hazırda tam demokratik hesab etmirəm, amma zəruri addımlar atılarsa, siyasi və iqtisadi islahatlar sürətlənərsə, uğurlarımız olacaq".\nRəsul Cəfərov: “Hüquq və azadlıqlarla bağlı vəziyyət ürəkaçan deyil”\nHüquq müdafiəçisi Rəsul Cəfərov da hüquq və azadlıqlarla bağlı vəziyyətin ürəkaçan olmadığı qənaətindədir: "İnsan haqları hər zaman indikatorlardan biri olub. Məsələyə bu tərəfdən yanaşsaq, hesab edirəm ki, hesabatda bir sıra problemlər öz əksini tapır. Hesabatın gəldiyi nəticə doğrudur, çünki hüquq və azadlıqların vəziyyəti ürəkaçan deyil. Təbii ki, bəzi istisnalar da var. İstər siyasi hüquq və azadlıqlar, istərsə də sosial-iqtisadi azadlıqlar sahəsində problemlər var. Xüsusən də mülkiyyət hüququ ilə bağlı vəziyyət acınacaqlıdır. Məhkəmə-hüquq sistemində də köklü islahatlara ehtiyac var. Düzdür, bu sahədə də bir neçə addım atılıb. Amma məhkəmə müstəqilliyi, istintaqın obyektivliyi kimi ciddi problemlər hələ də qalır".\nRəsul Cəfərov - Sosia Media\nCəfərov ifadə və sərbəst toplaşmaq azadlığı ilə bağlı da problemlərin olduğunu deyir: "İnsan haqlarının müxtəlif istiqamətləri üzrə problemlər mövcuddur. Bura söz və birləşmə azadlığı kimi fundamental məsələlər də əlavə olunmalıdır. Bütün bu problemləri bir yerə cəmləyəndə hesabatdakı fikirləri əsaslı sayıram. Ona görə də bu hesabatlardan nəticə çıxarıb problemlər mərhələli şəkildə həll etmək lazımdır".\nDemokratiya insan hüquqları Freedom House


Bakıda məktəblərin anadilli bölmələri bağlanır\n4 İyun 2016 06:09\nBakı şəhər Təhsil İdarəsindən ANS-ə verilən məlumata görə, evində rusca danışmayan ailələrin də övladlarını rus məktəblərinə verməsi bu sahədə problemlər yaradır və paytaxt məktəblərinin rus bölmələrində şagird sıxlığı müşahidə edilir. Əgər məktəblərin Azərbaycan bölmələrində bir sinifdə 23-24 şagird olursa, rus bölmələrində şagird sayı 40-a çatır. Bakı şəhər Təhsil İdarəsinə tabe olan məktəblərdə 355247 nəfər şagird var və onların 55775 nəfəri, yəni 15,7 faizi rus bölməsində oxuyur. Birinci siniflərdə isə vəziyyət daha gərgindir, 44168 nəfər şagirdin 7666 nəfəri, yəni 17,4%-i rusbölməsində oxuyur. Göründüyü kimi, birinci siniflərin göstəricisi orta göstəricidən 2%-ə qədər yüksəkdir.\nƏn dəhşətli vəziyyət isə Bakının 15 elitar məktəbindədir. Təhsil Nazirliyinin yaydığı məlumata görə, 2016-2017-ci tədris ili üzrə Bakı şəhərində I sinfə şagird qəbulu müsabiqə əsasında aparılan lisey, gimnaziya və digər ümumi təhsil müəssisələrinə, yəni Bakıda birbaşa nazirliyə tabe olan 15 məktəbdə ümumilikdə 2 350 şagird I sinfə qəbul edilib. Onlardan 1 144 nəfər Azərbaycan bölməsinə, 1 206 nəfər isə rus bölməsinə qəbul olunub. Göründüyü kimi, rus bölməsinin payı 51,5%-dir və paytaxt elitasının övladlarının təhsil aldığı məktəblərdə artıq Azərbaycan bölməsi tarixə qovuşmağa doğru gedir.\nHəm də rus bölmələrində artan şagird sayını pedoqoji kadrlarla təmin etmək mümkün deyil. Bakı şəhər Təhsil İdarəsinin ali təhsil məktəblərinin məzunları arasında apardığı sorğu nəticəsində məlum olub ki, pedoqoji ixtisasların rus bölməsini bitirənlərin yalnız 5%-i orta məktəblərdə müəllim işləməyə hazırdır. Qalan məzunlar isə iş həyatını başqa sektorlarla bağlamaq istədiklərini bildiriblər. Səbəb də aydındır - indi Bakıda bütün şirkət və qurumlarda işçigötürənlər üç dildə - rus, ingilis və Azərbaycan dillərində sərbəst danışmaq, yazıb-pozmaq tələb edirlər. Yəni məzunların daha rahat və gəlirli iş tapmaq şansı yüksəkdir.\nBəlkə də elə bu məsələ Azərbaycanda rusca təhsili yenidən dəbə salan amillərdən biridir. Azad Müəllimlər Birliyinin sədri Məlahət Mürşüdlü bu prosesin artıq 6-7 ildir ki, müşahidə edildiyini bildirib:\nMəlahət Mürşüdlünün sözlərinə görə, ailələri rus dilində təhsilə meyilləndirən əsas səbəblərdin biri rus bölmələrinin müasir tələblərə daha çox uyğunlaşması ilə bağlıdır: "Rus bölməsinin müəllimləri müasir üsullarla tədrisi daha asan mənimsəyirlər. Azərbaycan bölməsində isə vəziyyət fərqlidir, kurikulum və s. kimi yenilikləri mənimsəməkdə çətinlik çəkirlər. Həm də Rusiya ilə əlaqələr artıqca, rus dilinə ehtiyac da artır".\nBakı şəhər Təhsil İdarəsi bu məsələyə maksimum şəkildə mane olmağa çalışır. Məktəblərdə xüsusi komissiya yaradılıb və rus dilini bilməyən uşaqlar avtomatik olaraq Azərbaycan bölmələrinə göndərilir. Azərbaycanın kəndlərindən gəlmiş valideynlər isə övladlarını rus məktəblərinə yerləşdirmək üçün hər cür üsula əl atırlar. Bəziləri bir ildən sonra Rusiyaya köçəcəklərini iddia edirlər və s...\nTəbii ki, onlara məntiqli cavablar verilir. Amma nəyin bahasına olursa-olsun övladına rus dili öyrətmək istəyən valideynlər onları rus dilli bağçalara qoyurlar. Bunun nəticəsidir ki, Bakıdalı özəl bağçalarda Azərbaycan bölməsini bitirənlərə yer tapılmır. Valideynlər bağçaya ayda 400 manata qədər xərcləyərək uşaqlarının rus dilini öyrənməsinə çalışırlar.\nGöründüyü kimi, Bakının təhsil sektorunda ciddi problem başlayıb. Xüsusilə rayonlardan gəlmiş valideynlər imperiya dövrünün nostaljisinin təsiri altında o qədər də vacib olmayan həvəsə külli miqdarda vəsait xərcləyirlər. İlk baxışdan elə də ciddi görünməyən bu problem bir neçə ildən sonra ali təhsildə özünü qabarıq göstərəcək. Ali məktəblərin rus bölmələrində yer sayının daha az olduğu nəzərə alınarsa, bu məzunların universitetlərə qəbulunda problem yaranacaq. Nəticədə, bir çox məzunlar Rusiyanın ikinci dərəcəli ali məktəblərinə üz tutacaqlar. Təbii ki, belə olan şəraitdə onların Azərbaycana geri dönərək iş bazarında yer tutması çətinləşəcək. Bu isə uyğun olaraq ölkədən miqrasiyanı artıran amilə çevriləcək.\nMəlahət Mürşüdlü bu problemi həll etmək üçün Azərbaycan bölmələrində təhsil səviyyəsini yüksəltməyi məsləhət verir. Həmçinin Azərbaycan bölmələrində rus dilinin tədrisi də gücləndirilməlidir. Hazırda elə məktəblər var ki, rus dili həftədə 1 saat belə tədris edilmir. Məlahət Mürşüdlü məktəblərdə 5-ci sinifdən başlayaraq həftədə 2 saat rus dili tədris etməyi vacib sayır. Yəni istəyən şagird rayonda və ya paytaxtda yaşamasından asılı olmayaraq, rus dilini öyrənə bilər. Bir az artıq istəyənlər repetitor yanına gedə bilər və s.\nBu məsələnin mənəvi tərəfi də var. Rusiya milli fikrinin atalarından biri Nikolay Çernışevski bildirirdi ki, hər bir kəs məktəbini bitirdiyi millətin övladıdır. Volqaboyunun və Sibirin bir çox türk və uqor xalqlarının taleyi bu böyük alimin dediklərini təsdiqlədi. Azərbaycanlılar da eyni yolla gedə bilərlər. Bizdə rus bölməsini bitirənlərin payı artdıqca gələcəkdə ölkəni iki yol ayrıcında qoya bilərlər: ya Rusiyaya miqrasiya edərək Azərbaycanı demoqrafik problemə sala bilərlər, ya da güclərinə inamları çatsa, Azərbaycanı Rusiyaya çevirə bilərlər.\nHər iki variantda da ölkənin gələcəyi üçün faciə vəd edilir və təhsil sektorunu idarə edənlər buna diqqət yetirməlidirlər.